

**Európska únia**

Európsky poľnohospodársky fond pre rozvoj vidieka:

Európa investujúca do vidieckych oblastí

**Príručka pre žiadateľa**

**o poskytnutie nenávratného finančného príspevku**

**z Programu rozvoja vidieka SR 2007 – 2013**

pre 6. výzvu na predkladanie žiadostí o nenávratný finančný príspevok na opatrenie

**1.1 „Modernizácia fariem“**



Schválil štatutárny zástupca riadiaceho orgánu pre PRV SR 2007 - 2013:

Ľubomír Jahnátek

minister pôdohospodárstva a rozvoja vidieka SR

Bratislava 2014

OBSAH

[ÚVOD 4](#_Toc389828765)

[1. ZÁKLADNÉ INFORMÁCIE 5](#_Toc389828766)

[1.1 Účel príručky 5](#_Toc389828767)

[1.2 Právny základ 5](#_Toc389828768)

[**2. CHARAKTERISTIKA OPATRENIA** 6](#_Toc389828769)

[3. VÝZVA NA PREDKLADANIE ŽoNFP, PRÍJEM A ADMINISTRÁCIA ŽoNFP, UZAVRETIE ZMLUVY, RIEŠENIE SŤAŽNOSTÍ 18](#_Toc389828770)

[3.1 Výzva na predkladanie ŽoNFP 18](#_Toc389828771)

[3.2 Prijímanie ŽoNFP 18](#_Toc389828774)

[3.3 Konanie o ŽoNFP 19](#_Toc389828775)

[3.3.1 Výber ŽoNFP 19](#_Toc389828776)

[3.3.2 Oznámenie výsledku konania o ŽoNFP 19](#_Toc389828777)

[3.3.3 Neschválenie ŽoNFP 20](#_Toc389828778)

[3.4 Uzatvorenie zmluvy o poskytnutí NFP 20](#_Toc389828779)

[3.5 Riešenie sťažností 21](#_Toc389828780)

[4. USMERNENIE POSTUPU ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB 22](#_Toc389828781)

[Aktuálne finančné limity pre verejné obstarávanie platné a účinné od 1.2.2014 sa nachádzajú na adrese: http://www.vosk.sk/legislativa-zakon-o-verejnom-obstaravani . 22](#_Toc389828782)

[V závislosti na použitej metóde a postupe verejného obstarávania je žiadateľ **povinný predložiť dokumentáciu** z verejného obstarávania, ktorá tvorí súčasť povinných príloh v rámci ŽoNFP, alebo ktorú žiadateľ predloží na základe výzvy. Žiadateľ je povinný uzatvárať zmluvy alebo rámcové dohody s dodávateľmi tovarov, stavebných prác a služieb výlučne v písomnej forme. 22](#_Toc389828783)

[5. OCHRANA MAJETKU NADOBUDNUTÉHO A/ALEBO ZHODNOTENÉHO Z PROSTRIEDKOV EÚ A ŠR 24](#_Toc389828784)

[6. PLATBY KONEČNÉMU PRIJÍMATEĽOVI 26](#_Toc389828785)

[6. 1 Systém účtov pri finančnom riadení EPFRV 27](#_Toc389828786)

[6. 2 Vysporiadanie finančných vzťahov 28](#_Toc389828787)

[6. 3 Účtovníctvo prijímateľa 28](#_Toc389828788)

[7. MONITOROVANIE VÝVOJA PROJEKTOV A MONITOROVACIE SPRÁVY 29](#_Toc389828789)

[8. VÝKLAD POJMOV 30](#_Toc389828790)

[9. ZOZNAM SKRATIEK 35](#_Toc389828791)

[10. ZOZNAM PRÍLOH 36](#_Toc389828792)

#  ÚVOD

Príručka pre žiadateľa o poskytnutie nenávratného finančného príspevku (ďalej len „príručka“) z Programu rozvoja vidieka SR 2007 – 2013 (ďalej len „PRV“) pre 6. výzvu na predkladanie žiadosti o nenávratný finančný príspevok na opatrenie 1.1 „Modernizácia fariem“ je vypracovaná v súlade s PRV na programovacie obdobie 2007 – 2013 spolufinancovaným z Európskeho poľnohospodárskeho fondu pre rozvoj vidieka (ďalej len „EPFRV“), ktorý bol schválený uznesením vlády SR č. 291 z 21. marca 2007 a následne rozhodnutím EK č. K (2007) 6164 zo 4. decembra 2007.

**Ministerstvo pôdohospodárstva a rozvoja vidieka Slovenskej republiky** (ďalej len „MPRV SR“) plní funkciu riadiaceho orgánu (ďalej len „RO“). Nevyhnutnou podmienkou vyplatenia finančných čiastok členským štátom na financovanie výdavkov PRV je existencia akreditovanej platobnej agentúry. V podmienkach SR plní úlohy akreditovanej platobnej agentúry **Pôdohospodárska platobná agentúra.** Pôdohospodárska platobná agentúra zabezpečuje aj výkon ďalších úloh, ktoré na ňu delegoval RO na základe splnomocnenia o delegovaní právomocí riadiaceho orgánu uzatvoreného medzi MPRV SR a Pôdohospodárskou platobnou agentúrou.

PRV sa vzťahuje na celé územie Slovenskej republiky (ďalej len „SR“), ktoré je rozdelené na oblasti cieľa Konvergencia a na oblasti mimo cieľa Konvergencia. Oblasti cieľa Konvergencia sú: Západné Slovensko (Trnavský kraj, Nitriansky kraj, Trenčiansky kraj), Stredné Slovensko: (Banskobystrický kraj, Žilinský kraj) a Východné Slovensko (Košický kraj, Prešovský kraj). Oblasti mimo cieľa Konvergencia zahŕňajú územie Bratislavského kraja.

1. ZÁKLADNÉ INFORMÁCIE

##  Účel príručky

Táto príručka stanovuje mechanizmus poskytovania finančnej podpory a je záväzná pre všetkých žiadateľov o nenávratný finančný príspevok a prijímateľov platieb v rámci 6. výzvy na opatrenie 1.1 „Modernizácia fariem“. Upravuje spôsob prijímania a administrácie žiadosti o nenávratný finančný príspevok z PRV (ďalej len „ŽoNFP“), podmienky vyhodnocovania ŽoNFP, platby konečnému prijímateľovi (ďalej len „prijímateľ“) a monitorovanie projektov.

**V prípade rozporu, resp. nejasností medzi PRV a príručkou, spôsobených edičnou alebo tlačovou chybou, resp. chybou podobného charakteru, platia ustanovenia PRV.**

**V prípade rozporu medzi príručkou a Systémom finančného riadenia EPFRV na programovacie obdobie 2007 – 2013 platia ustanovenia Systému finančného riadenia EPFRV na programovacie obdobie 2007 – 2013.**

**V prípade rozporu, resp. nejasností medzi príručkou a ŽoNFP platia ustanovenia príručky.**

**V prípade rozporu, resp. nejasností medzi príručkou a zmluvou o poskytnutí nenávratného finančného príspevku (ďalej len „zmluva“) platia ustanovenia zmluvy.**

## 1.2 Právny základ

Opatrenie 1.1 „Modernizácia fariem“ je koncipované v súlade s nasledovnými právnymi predpismi EÚ:

* nariadenie Rady (ES) č. 1698/2005 o podpore rozvoja vidieka prostredníctvom EPFRV[[1]](#footnote-1),
* nariadenie Komisie (ES) č. 1974/2006[[2]](#footnote-2), ktorým sa ustanovujú podrobné pravidlá uplatňovania nariadenia (ES) 1698/2005.

Podpora v rámci PRV je poskytovaná v súlade s nasledujúcou legislatívou SR:

* zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.

2. CHARAKTERISTIKA OPATRENIA

***OS 1: zVýšENIE KONKURENCIESCHOPNOSTI SEKTORU Poľnohospodárstva A LESNéHO HOSPODáRSTVA***

 *opatrenie: 1.1. modernizácia fariem*

**Kód opatrenia**

121 Modernizácia fariem

**Právny základ:**

Kapitola I, článok 20 (b) (i) a článok 26 nariadenia Rady (ES) č. 1698/2005

Kapitola III, článok 17 a príloha II, bod 5.3.1.2.1. nariadenia Komisie (ES) č. 1974/2006

**Cieľ**

Zvýšiť  konkurencieschopnosť poľnohospodárskych subjektov lepším využívaním výrobných faktorov a uplatňovaním nových technológií a inovácií.

Tento cieľ sa bude napĺňať predovšetkým prostredníctvom:

* znižovania výrobných nákladov a zlepšovania pracovných podmienok v poľnohospodárskych podnikoch;
* zvyšovania počtu fariem s modernými budovami, novými technológiami a technickými zariadeniami s úspornou spotrebou energie;
* zavádzania a rozširovania informačných a komunikačných technológií;
* výstavby, rekonštrukcie a modernizácie objektov poľnohospodárskej výroby vrátane skladovacích priestorov;
* zlepšovania kvality výroby a obmedzovania strát.

**Rozsah a činnosti**

Oprávnené sú všetky činnosti, ktoré zlepšujú celkovú výkonnosť podniku a sú v súlade s cieľmi opatrenia a s príslušnými právnymi predpismi EÚ a zosúladené s požiadavkami životného prostredia. Napr.:

#### A. Výstavba, rekonštrukcia a modernizácia objektov

**Oblasť – Rastlinná výroba**

**Oblasť – Živočíšna výroba**

**Oblasť – Mechanizácia**

**Oblasť** **– Ostatné**

#### B. Obstaranie a modernizácia technického a technologického vybavenia

**Oblasť – Rastlinná výroba**

**Oblasť – Živočíšna výroba**

**Oblasť – Mechanizácia**

**Oblasť** **– Ostatné**

#### C. Založenie porastov rýchlo rastúcich drevín

* náklady na založenie porastov rýchlo rastúcich drevín.

**Opis potrieb a zámerov so zreteľom na zlepšenie celkovej výkonnosti poľnohospodárskych podnikov**

Výzva je prioritne zameraná na  rastlinnú výrobu, kdesa používa staršie technické a technologické vybavenie na pestovanie, pozberovú úpravu, spracovanie a skladovanie poľnohospodárskych plodín. Podpora bude prioritne smerovaná na nákup moderného strojno-technologického zariadenia pre zabezpečenie rozvoja celého výrobného a spracovateľského procesu hlavne špeciálnych plodín; prioritne na investície spojené s výsadbou vinohradov, výsadbou, modernizáciou alebo rekonštrukciou ovocných sadov a modernizáciou výstavbou resp. rekonštrukciou zariadení na pestovanie zeleniny.

**Kritériá spôsobilosti**

Oprávnenosť projektov na financovanie z PRV je podmienená splnením všetkých nasledovných kritérií spôsobilosti stanovených pre toto opatrenie:

1. Investície sa musia realizovať na území Slovenska.
2. Žiadateľ môže predložiť maximálne 1 ŽoNFP v rámci jedného výberového kola zverejneného vo výzve na predkladanie ŽoNFP pre toto opatrenie. Uvedené neplatí, ak žiadateľ predloží zvlášť 1 ŽoNFP pre cieľ Konvergencia a zvlášť 1 ŽoNFP pre oblasti mimo cieľa Konvergencia.
3. V prípade, že žiadateľ pôsobí súčasne v cieli Konvergencia a súčasne v oblasti mimo cieľa Konvergencia, musí predložiť samostatnú ŽoNFP pre oblasti cieľa Konvergencia a samostatnú ŽoNFP pre oblasti mimo cieľa Konvergencia z dôvodu rozdielneho financovania z EÚ a SR. Súčet oprávnených výdavkov za obidve ŽoNFP nesmie prekročiť maximálnu sumu oprávnených výdavkov určených pre túto výzvu.
4. Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie (splátkový kalendár potvrdený veriteľom sa akceptuje). *Preukazuje sa pri ŽoNFP potvrdením Sociálnej poisťovne a každej zdravotnej poisťovne zamestnancov, nie starším ako tri mesiace)[[3]](#footnote-3).*
5. Žiadateľ nie je v likvidácii4; nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku  *- preukazuje sa pri ŽoNFP potvrdením príslušného konkurzného súdu, nie starším ako tri mesiace;* neporušil v predchádzajúcich 3 rokoch zákaz nelegálneho zamestnávania. *Preukazuje sa pri ŽoNFP potvrdením príslušného inšpektorátu práce, nie starším ako tri mesiace.3*
6. Žiadateľ nemá záväzky voči štátu po lehote splatnosti, voči žiadateľovi a na majetok, ktorý je predmetom projektu, nie je vedený výkon rozhodnutia*. Preukazuje sa formou čestného vyhlásenia pri ŽoNFP, že má vysporiadané finančné vzťahy so štátnym rozpočtom, a potvrdením miestne príslušného správcu dane, nie starším ako tri mesiace, že žiadateľ nemá daňové nedoplatky a ďalšími dokladmi uvedenými v povinných prílohách žiadosti o NFP. 3*
7. Investícia je v súlade s normami Spoločenstva pre danú investíciu*. Preukazuje sa v prípade ohlásenia stavebnému úradu v zmysle § 57 zákona č. 50/1976 Zb. v znení neskorších predpisov formou potvrdení od príslušných inštitúcií (Štátna veterinárna a potravinová správa SR, okresný hygienik) s tým, že v prípade stavebných investícií preukáže žiadateľ uvedené kritérium až pri poslednej ŽoP, ktorá súvisí s predmetnou investíciou* (teda pri ŽoP, v ktorej si na ňu uplatňuje nenávratný finančný príspevok alebo jeho poslednú časť).
8. Investícia sa musí využívať **najmenej päť rokov** po podpise zmluvy o poskytnutí nenávratného finančného príspevku, pričom nesmie prejsť podstatnou zmenou, ktorá:
	1. ovplyvní jej povahu alebo podmienky využívania alebo neoprávnene zvýhodní akýkoľvek podnik alebo verejný subjekt,
	2. vyplýva buď zo zmeny povahy vlastníctva položky infraštruktúry alebo ukončenia alebo premiestnenia výrobnej činnosti, pričom premiestnenie hnuteľnej veci (stroj, manipulačná technika, mobilné technologické zariadenie a pod.) na inú prevádzku žiadateľa v rámci oblastí toho istého cieľa[[4]](#footnote-4) sa za podstatnú zmenu nepovažuje.
9. Žiadateľ musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. *Preukazuje sa pri ŽoNFP formou čestného vyhlásenia.*
10. Predmet projektu môže byť predmetom záložného práva za podmienok stanovených v kapitole 5 OCHRANA MAJETKU NADOBUDNUTÉHO A/ALEBO ZHODNOTENÉHO Z PROSTRIEDKOV EÚ A SR platnej príručky pre žiadateľa o poskytnutie NFP z PRV SR 2007 - 2013.
11. Žiadateľ je povinný pri obstarávaní tovarov, stavebných prác a služieb postupovať v súlade so zákonom č. 25/2006 Z.z. v znení neskorších predpisov a s kapitolou 4 USMERNENIE POSTUPOV ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB platnej príručky pre žiadateľa o poskytnutie NFP z PRV SR 2007 - 2013.

Žiadateľ je povinný začať realizovať obstarávanie tovarov, stavebných prác a služieb najskôr v deň vyhlásenia výzvy na toto opatrenie.

1. Žiadateľ môže predložiť max. 2 ŽoP ročne na projekt, pričom poslednú ŽoP na projekt  musí predložiť najneskôr do 30.6.2015. PPA môže predĺžiť uvedenú lehotu zverejnením na svojom webovom sídle.
2. Žiadateľ musí preukázať vlastníctvo, resp. iný právny vzťah oprávňujúci užívať predmet projektu pretrvávajúci **najmenej šesť rokov** po predložení ŽoNFP s výnimkou špecifických prípadov (posúdi PPA). *Preukazuje sa pri ŽoNFP*. *V prípade nákupu pozemkov pod stavbami, ktorých technické zhodnotenie je predmetom projektu a nákupu pozemkov (časti určenej na výstavbu, ktorá je predmetom projektu), žiadateľ preukáže vlastnícky vzťah pri prvej ŽoP, ktorá súvisí s nadobudnutím príslušného pozemku.* *V prípade výstavby objektov sa uvedené kritérium preukazuje pri podaní prvej ŽoP po skolaudovaní stavby, maximálne pri poslednej ŽoP. V prípade nákupu strojov žiadateľ preukáže vlastnícky vzťah pri prvej ŽoP.*
3. Žiadateľ musí preukázať podnikanie v poľnohospodárstve - činnosť: podnikanie v poľnohospodárstve musí byť v čase podania ŽoNFP zapísaná v doklade o oprávnení podnikať, ktorý žiadateľ predkladá v rámci povinných príloh.

**Všeobecné podmienky oprávnenosti výdavkov:**

1. výdavky sú v súlade s legislatívou EÚ a SR;
2. výdavky musia byť schválené a potvrdené zmluvou o poskytnutí NFP, musia byť primerané a musia byť vynaložené v súlade s princípmi hospodárnosti, efektívnosti a účelnosti;
3. výdavky musia byť identifikovateľné a preukázateľné a musia byť doložené účtovnými záznamami, ktoré sú riadne evidované u prijímateľa v súlade s platnými právnymi predpismi.
4. výdavky musia byť uhradené zo strany prijímateľa pred ich deklarovaním PPA v rámci ŽoP (priebežná ŽoP, záverečná ŽoP).

**Oprávnené výdavky**

(s výnimkou obmedzení citovaných v rámci neoprávnených výdavkov)

1. investície do dlhodobého hmotného majetku;
2. investície do dlhodobého nehmotného majetku;

**Neoprávnené výdavky**

|  |  |
| --- | --- |
| **1.** | výdavky vynaložené pred vyhlásením 6. výzvy na predkladanie žiadosti o nenávratný finančný príspevok (ďalej len „ŽoNFP“) na PPA a výdavky na tovary, stavebné práce a služby, ktorých obstarávanie bolo začaté pred vyhlásením 6. výzvy na predkladanie ŽoNFP na opatrenie 1.1 „Modernizácia fariem“ ; |
| **2.** | nákup použitého majetku; |
| **3.** | kúpa prenajatej veci, resp. kúpa formou splátok; |
| **4.** | nákup osobných a nákladných vozidiel, okrem jedného špeciálneho chladiarenského nákladného automobilu do 12 ton na účely prepravy vlastnej produkcie žiadateľa, |
| **5.** | nákup kombajnov, okrem špeciálnych kombajnov pre zber bobuľového ovocia, zeleniny, liečivých rastlín |
| **6.** | nákup traktorov, pokiaľ súhrnný oprávnený výdavok na ne prekročí 70 % oprávnených výdavkov projektu alebo pokiaľ ich počet prekročí 2 kusy na jeden projekt  |
| **7.** | nákup obytných prívesov, karavanov, predajných automatov, pojazdných predajných stánkov/objektov a presúvateľných objektov (napr. unimobunky, rozoberateľné stánky a pod.); |
| **8.** | nákup poľnohospodárskych výrobných práv, zvierat, jednoročných rastlín a ich výsadba; |
| **9.** | výdavky na nákup nehnuteľností s výnimkou nákupu pozemkov (pod stavbami) určených na výstavbu, resp. technické zhodnotenie stavieb, ktoré je predmetom projektu, pričom žiadateľ si môže uplatniť výdavky na nákup pozemkov v hodnote zistenej znaleckým posudkom, max. však do výšky 10 % oprávnených výdavkov na výstavbu, resp. technické zhodnotenie príslušných stavieb; |
| **10.** | refundovateľné, refundované alebo inak preplatené dane, clá a dovozné prirážky, kurzové straty; |
| **11.** | daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba; |
| **12.** | prevádzkové výdavky (napr. výdavky na údržbu); |
| **13.** | finančný prenájom, bankové poplatky, úroky z dlhu, výdavky na záruku a podobné poplatky; |
| **14.** | spracovateľské poplatky, poistné a ostatné výdavky spojené s obstaraním investície formou splátkového predaja; |
| **15.** | výdavky vynaložené v hotovosti; |
| **16.** | poradenské a konzultačné služby; |
| **17.** | projektová dokumentácia; výdavky na projektovú dokumentáciu potrebnej v rámci stavebného konania a k územnému rozhodnutiu vrátane realizačnej projektovej dokumentácie  |
| **18.** | nákup biologického materiálu s výnimkou certifikovaného množiteľského materiálu ovocných stromov, drobného ovocia, špargle, chmeľu, zeleniny**,** viniča  a rýchlorastúcich drevín; |
| **19.** | zriadenie geotermálneho vrtu |
| **20.** | výdavky spojené so zatrávňovaním plôch pri budovaní výbehov, pastevných areálov, prístreškov na pastve a salašov; |
| **21.** | dodanie tovarov, uskutočnenie stavebných prác a poskytnutie služieb, ktoré žiadateľ nerealizoval v súlade so zákonom č. 25/2006 Z. z. o verejnom obstarávaní  v znení neskorších predpisov a s usmernením postupu žiadateľov pri obstarávaní tovarov, stavebných prác a služieb uvedeným v kapitole 4 platnej príručky pre žiadateľa o poskytnutie NFP z PRV SR 2007 - 2013; |
| **22.** | nákup mobilného telefónu. |

**Neoprávnené projekty**

1. projekty zamerané výlučne na poskytovanie služieb mechanizačnými prostriedkami.[[5]](#footnote-5)
2. projekty zamerané na chov rýb a spracovanie produktov rybného hospodárstva.
3. projekty v sektore ovocia alebo zeleniny s celkovou výškou oprávnených výdavkov do 14 000 EUR.
4. projekty v sektore vinohradníctva, ktoré sú oprávnené na podporu v rámci reštrukturalizácie vinohradov v rámci sektora organizácie trhu, t.j. oprávnené sú len projekty výsadby vinohradov

***Bodovacie kritériá***

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| **1.** | Projekt sa realizuje v okrese s mierou evidovanej nezamestnanosti k 31. 12. 2013: * do 15 % vrátane
* do 30 % vrátane
* nad 30 %
 | 81012 | *Pozri prílohu č. 1* príručky „Miera evidovanej nezamestnanosti k 31.12.2013“.*V prípade, ak sa projekt realizuje vo viacerých okresoch, body sa pridelia na základe nezamestnanosti vypočítanej aritmetickým priemerom z údajov nezamestnanosti všetkých okresov, kde sa projekt realizuje.* |
| **2.** | Žiadateľ realizáciou projektu :* udrží na obdobie minimálne 24 po sebe idúcich mesiacov existujúci počet zamestnancov v rámci trvalého pracovného pomeru, resp. udrží vlastnú samostatnú zárobkovú činnosť (len pre fyzické osoby v prípade ak nemá zamestnancov)
* udrží na obdobie minimálne 24 po sebe idúcich mesiacov existujúci počet zamestnancov v rámci trvalého pracovného pomeru a zároveň na obdobie minimálne 24 po sebe idúcich mesiacov navýši existujúci počet zamestnancov minimálne o jedného až dvoch zamestnancov v rámci pracovného pomeru na 100 % pracovný úväzok
* udrží na obdobie minimálne 24 po sebe idúcich mesiacov existujúci počet zamestnancov v rámci trvalého pracovného pomeru a zároveň na obdobie minimálne 24 po sebe idúcich mesiacov navýši existujúci počet zamestnancov o troch a viac zamestnancov v rámci pracovného pomeru na 100 % pracovný úväzok
 | 81012 | Za počiatočný stav zamestnancov sa bude brať do úvahy počet zamestnancov ku dňu vyhlásenia výzvy, tzn. napr. ak si žiadateľ nárokuje na 8 bodov za udržanie miesta, musí preukázať **čestným vyhlásením pri ŽoNFP**, že zachová počet zamestnancov v rámci trvalého pracovného pomeru na 100 % pracovný úväzok na obdobie minimálne 24 po sebe idúcich mesiacov.Zvýšiť stav zamestnancov pri uplatnení bodov musí najneskôr do 6 mesiacov od podpísania zmluvy o NFP. V prípade že žiadateľ udrží vlastnú zárobkovú činnosť preukáže to potvrdením obce, že jeho registrácia v evidencii na danú SHR trvá.V prípade že žiadateľ vytvorí 1/viac ako 1 pracovné miesto, ktoré sa zakladá písomnou pracovnou zmluvou medzi zamestnávateľom a zamestnancom na 100 % pracovný úväzok na obdobie minimálne 24 po sebe idúcich mesiacov je povinný preukázať pri podaní **poslednej ŽoP doklad preukazujúci platenie odvodov do sociálnej poisťovne za novoprijatého zamestnanca/zamestnancov a kópiu pracovnej zmluvy**, ktorá zakladá novovytvorený pracovno-právny vzťah a v ktorej bude pri opise druhu práce, na ktorý sa zamestnanec prijíma, označenie slovami **„miesto PRV“.**Zachovanie pracovného miesta/pracovných miest je konečný prijímateľ povinný preukázať na žiadosť PPA kedykoľvek počas doby platnosti zmluvy predložením dokladov, preukazujúcich platenie odvodov do sociálnej poisťovne za novoprijatého zamestnanca/zamestnancov.**Maximálny počet bodov za kritérium** - 12. |
| **3.** | Žiadateľ bol založený alebo vznikol po 1.1.2013, nemá ukončený žiadny celý rok činnosti a preto nevie preukázať ekonomickú životaschopnosťŽiadateľ spĺňa aspoň jedno kritérium ekonomickej životaschopnostiŽiadateľ spĺňa obidve kritériá ekonomickej životaschopnosti |  234 | Posúdenie životaschopnosti platí aspoň za jeden rok z rokov 2012 alebo 2013. Spôsob uplatňovania je uvedený nižšie. |
| **4.** | Predmetom projektu je investícia prioritne súvisiaca so sektormi:1. ovocia a zeleniny
2. vinohradníctva
3. liečivých rastlín
4. konzumných zemiakov
5. ostatnej rastlinnej výroby
 | 201716158 | Investícia prioritne zameraná na uvedené sektory je investícia kde aspoň 60 % deklarovaných oprávnených výdavkov v žiadosti súvisí s niektorým z uvedených sektorov. Investíciami súvisiacimi s uvedenými sektormi sú investície uvedené v bodoch a)  až g) kritéria č. 5. Pre zaradenie do kritériá e) je podmienkou, že projekt súvisí resp. je zameraný na rastlinnú výrobu a nie je zameraný na sektory a) až d). Zaradenie do príslušného sektoru a odôvodnenie resp. výpočet pre zaradenie popíše žiadateľ v projekte realizácie. V prípade že žiadateľ použije na deklarovanie mimálne 60 % zameranie na viac sektorov a) až e), body sa pridelia na základe váženého aritmetického priemeru z deklarovaných oprávnených výdavkov do týchto sektorov podľa výdavkov a bodov do sektorov a) až e). Do sektora zeleniny sa nepočíta kukurica a hrach.Maximálny počet bodov je 20. |
| **5.** | Projekt je zameraný hlavne na :1. výstavbu nových skleníkov (fóliovníkov) na pestovanie ovocia a zeleniny vrátane technológie, strojového vybavenia
2. rekonštrukciu a/alebo modernizáciu už existujúcich skleníkov (fóliovníkov) na pestovanie ovocia a zeleniny vrátane technológie a strojového vybavenia
3. výsadbu nových ovocných sadov, plantáží a vinohradov vrátane vybavenia technológie a strojového vybavenia
4. rekonštrukciu a/alebo modernizáciu existujúcich ovocných sadov a plantáží vrátane technológie a strojového vybavenia
5. výstavbu a/alebo modernizáciu alebo rekonštrukciu objektov vrátane technológie slúžiacich na uskladnenie a pozberovú úpravu ovocia, zeleniny, hrozna, liečivých rastlín a konzumných zemiakov
6. modernizáciu strojového vybavenia v ovocných sadoch, vinohradoch, skleníkoch, fóliovníkoch, pri zbere a pestovaní zemiakov resp. zeleniny ( ak nie je strojové vybavenie súčasťou ostatných aktivít uvedených vyššie resp. ak strojové vybavenie presahuje 50 % deklarovaných oprávnených výdavkov)
7. strojné vybavenie na aplikáciu prípravkov na ochranu rastlín, priemyselných a hospodárskych hnojív, výstavbu, rekonštrukciu a/alebo modernizáciu objektov vrátane technológie slúžiacich na uskladnenie a pozberovú úpravu produktov ostatnej rastlinnej výroby
 |  20172017161510 | V prípade, že žiadateľ má projekt zameraný na viac kategórií investícii a) až g), body sa pridelia na základe váženého aritmetického priemeru z deklarovaných oprávnených výdavkov do jednotlivých kategórií investícií podľa bodov a) až g). Zaradenie do príslušnej kategórie investícií, odôvodnenie a výpočet pre zaradenie popíše žiadateľ v projekte realizácie. Do sektora zeleniny sa nepočíta kukurica a hrach. Do strojového vybavenia sa zarátavajú deklarované oprávnené výdavky na kombajny, nákladné vozidlo, špeciálne stroje, traktory a náradie s nimi súvisiace).Maximálny počet bodov je 20. |
| **6.** | Hodnotenie kvality projektu – kvalitatívne hodnotenie1. vhodnosť, účelnosť a komplexnosť projektu
2. spôsob realizácie projektu
3. rozpočet a nákladová efektívnosť
4. administratívna, odborná a technická kapacita
5. udržateľnosť projektu
 | max 32 | **Hodnotenie 2 nezávislými hodnotiteľmi. Za každé podkritérium maximálne 4 body, spolu maximálne 32 bodov** |
| **Spolu maximálne** | **100** |  |

Pozn.: PPA bude za kritérium 1-5 vychádzať z údajov uvedených žiadateľom vo formulári ŽoNFP a nebude akceptovať žiadosti o dodatočné priznanie bodov z akýchkoľvek dôvodov.

V prípade, že si žiadateľ uplatňuje v rámci bodovacích kritérií body za ekonomickú životaschopnosť žiadateľ musí preukázať ekonomickú životaschopnosť pri predložení ŽoNFP ( t.j. musí mať zároveň aj ukončené minimálne jedno celé účtovné obdobie ). Musí spĺňať **minimálne jedno** z nasledovných kritérií za posledné alebo predposledné účtovné obdobie.

**Pre žiadateľov účtujúcich v jednoduchom účtovníctve**

|  |  |  |
| --- | --- | --- |
| **Ukazovatele** | **Vzorec** | **Kritéria** |
| Krytie výdavkov príjmami | Príjmy celkom \* 100Výdavky celkom | KVP > 100 % |
| Celková zadlženosť aktív | Záväzky spolu \* 100Majetok spolu | CZA **≤** 80 % |

**Pre žiadateľov účtujúcich v podvojnom účtovníctve**

|  |  |  |
| --- | --- | --- |
| **Ukazovatele** | **Vzorec** | **Kritéria** |
| Rentabilita nákladov | Hospodársky výsledok pred zdanením \* 100Náklady | RN **≥** 0,1 % |
| Celková zadlženosť aktív | Cudzí kapitál \* 100Celkové aktíva | CZA **≤** 80 % |

Žiadateľ spolu so žiadosťou ako samostatnú prílohu predkladá Projekt realizácie (pozri kapitola 8./Výklad pojmov), ktorý obsahuje minimálne:

* + - * 1. cieľ projektu
				2. súčasný stav pestovania ovocia, zeleniny, viniča, zemiakov resp. ostatnej rastlinnej výroby u žiadateľa a jeho doplnenie v rámci projektu
				3. zaradenie do príslušného sektoru, odôvodnenie a výpočet bodov pre zaradenie do sektora, zaradenie do príslušnej kategórie investície, popis a priradenie každej investície, výpočet bodov a odôvodnenie
				4. dôvody realizácie, prínosy realizácie projektu na žiadateľa a na okolie
				5. popis spôsobu realizácie, použité technológie
				6. zdroje financovania
				7. rozpočet s dôrazom na efektívnosť a hospodárnosť
				8. administratívnu, odbornú, finančnú a technickú kapacitu žiadateľa na realizáciu projektu
				9. spôsob zabezpečenia udržateľnosti projektu
				10. v prípade zvýšenia počtu zamestnancov popis jeho realizácie

Na základe Projektu realizácie bude hodnotená kvalita predloženého projektu nasledovne:

|  |
| --- |
| **6. Hodnotenie kvality projektu****6. A Vhodnosť, účelnosť a komplexnosť projektu** |
| **Rozpätie** | **Popis** | **Body** |
| Nevhodný | Aktivity projektu nezabezpečujú komplexné riešenie rastlinnej výroby, špeciálne ovocia, zeleniny, viniča liečivých bylín resp. zemiakov u žiadateľa. Účelnosť nie je zabezpečená. Podklady sú nedostatočne podrobne spracované. Nie je možné posúdiť, či realizácia uvedených činností bude podporovať činnosti, ktoré sú u žiadateľa nedostatočné. | 0 |
| Dobrý | Cieľ je dostatočne identifikovaný v súvislosti s komplexným riešením rastlinnej výroby, špeciálne ovocia, zeleniny, viniča liečivých bylín resp. zemiakov. Účel je dodržaný. Z projektu vyplýva, že uvedené aktivity resp. činnosti sú v rámci podnikania žiadateľa nedostatočné, trend vývoja príslušných ukazovateľov potvrdzuje opodstatnenosť realizácie činností. | 1 |
| Veľmi dobrý | Cieľ projektu je definovaný v súvislosti s komplexným riešením rastlinnej výroby, špeciálne ovocia, zeleniny, viniča liečivých bylín resp. zemiakov. Je preukázaná vhodnosť a účelnosť projektu v nadväznosti na existujúci stav. Z projektu vyplýva, že uvedené aktivity resp. činnosti sú v rámci podnikania žiadateľa nedostatočné a z hľadiska trendu vývoja príslušných ukazovateľov je realizácia takýchto činností veľmi opodstatnená. | 2 |
| Vynikajúci | Cieľ projektu je jednoznačne definovaný v súvislosti s komplexným riešením rastlinnej výroby, špeciálne ovocia, zeleniny, viniča liečivých bylín resp. zemiakov s  evidentným zlepšením v nadväznosti na primárny cieľ projektu. Jednotlivé činnosti a aktivity komplexne riešia požadovaný stav vrátane ekologických kritérií. Realizácia uvedených činností výraznou mierou prispeje k naplneniu zadefinovaných cieľov. | 4 |
| **6.B Spôsob realizácie projektu****6.B.1 Uskutočniteľnosť činností projektu** |
| **Rozpätie** | **Popis** | **Body** |
| Nedostatočný | Činnosti projektu sú nedostatočne popísané, chýbajú hlavné činnosti súvisiace s  realizáciou projektu a naplnením jeho cieľa. | 0 |
| Dobrý | Činnosti projektu sú primerane stanovené a popísané, postup realizácie má logickú nadväznosť. Existujú predpoklady, že cieľ projektu by mohol byť dobre naplnený. Definuje riziká a berie do úvahy skutočnosti, ktoré môžu mať vplyv na jeho realizáciu. Riziká sú eliminované čiastočne. | 1 |
| Veľmi dobrý | Činnosti projektu sú veľmi dobre stanovené a popísané, postup realizácie má logickú nadväznosť. Existujú predpoklady, že cieľ projektu bude naplnený. Definuje riziká a berie do úvahy všetky skutočnosti, ktoré môžu mať vplyv na jeho realizáciu. Riziká sú eliminované. | 2 |
| Vynikajúci | Všetky činnosti projektu sú reálne stanovené, dostatočne podrobne popísané a majú logickú nadväznosť. Postup realizácie je logicky a zrozumiteľne popísaný. Je reálny predpoklad, že projekt bude veľmi úspešne zrealizovaný - obsahuje všetky potrebné činnosti na dosiahnutie stanoveného cieľa a berie do úvahy všetky skutočnosti, ktoré môžu mať vplyv na jeho realizáciu. Všetky zadefinované riziká sú vhodne eliminované. | 4 |
| **6.B.2 Zosúladenie časového harmonogramu s činnosťami** |
| **Rozpätie** | **Popis** | **Body** |
| Nedostatočné | Časový harmonogram realizácie činností nie je stanovený reálne a vyžaduje zmeny (harmonogramu, činností, rozpočtu). | 0 |
| Dobré | Časový harmonogram realizácie činností nie je stanovený ideálne, pravdepodobne budú vyžadované aspoň minimálne zmeny (harmonogramu, činností, rozpočtu). | 1 |
| Veľmi dobré | Časový harmonogram realizácie činností je stanovený veľmi reálne a nie je identifikovaný žiadny problém s realizáciou projektu. | 2 |
| Vynikajúce | Časový harmonogram a postupnosť všetkých činností je stanovený reálne a je predpoklad úspešného naplnenia cieľov projektu v zmysle predloženého časového harmonogramu. V prípade, že sú identifikované riziká nedodržania harmonogramu, je plne zabezpečená ich eliminácia. | 4 |
| **6.C Rozpočet a nákladová efektívnosť** |
| **Rozpätie** | **Popis** | **Body** |
| Nedostatočné | Rozpočet projektu nepokrýva všetky navrhované činnosti alebo len čiastočne pokrýva, t. z. projekt je z finančného hľadiska nerealizovateľný alebo len čiastočne realizovateľný. Žiadateľ určil výšku spolufinancovania s veľkými nepresnosťami. Rozpočet projektu obsahuje matematické chyby. Investičná náročnosť projektu je neadekvátna rozsahu a typu projektu (výrazne nadhodnotená alebo podhodnotená). | 0 |
| Dobré | Rozpočet projektu pokrýva realizáciu všetkých činností. Žiadateľ má zabezpečené dostatočné zdroje na zabezpečenie úspešnej realizácie. Žiadateľ určil výšku spolufinancovania s malými nepresnosťami (napr. zaokrúhľovanie). Rozpočet neobsahuje matematické chyby. Investičná náročnosť projektu je adekvátna rozsahu a typu projektu (mierne nadhodnotená alebo podhodnotená). | 1 |
| Veľmi dobré | Rozpočet projektu veľmi dobre zabezpečuje realizáciu projektu, reálne odpovedá zabezpečovaným činnostiam, spolufinancovanie je určené správne rozpočet je bez chýb. Investičná náročnosť projektu veľmi dobre odzrkadľujú rozsah a typ projektu. | 2 |
| Vynikajúce | Rozpočet projektu vynikajúco pokrýva realizáciu všetkých projektovaných činností. Žiadateľ má zabezpečené dostatočné zdroje na zabezpečenie úspešnej realizácie. Žiadateľ určil výšku spolufinancovania správne. Rozpočet neobsahuje matematické chyby. Investičná náročnosť projektu je ideálna k rozsahu a typu projektu. | 4 |
| **6.D Administratívna, odborná a technická kapacita žiadateľa****6.D.1 Preukázateľnosť dostatočných odborných skúsenosti žiadateľa** |
| **Rozpätie** | **Popis** | **Body** |
| Nedostatočná | Žiadateľ v minulosti sám alebo s pomocou iných osôb nezrealizoval žiadne investičné akcie. Zároveň nemá odborné skúsenosti s realizovaním činností súvisiacich s projektom. | 0 |
| Dobrá | Žiadateľ má skúsenosti s realizáciou činností v príslušnej oblasti. Zároveň vie preukázať aj odbornú spôsobilosť na zabezpečenie požadovaných činností. | 1 |
| Veľmi dobrá | Žiadateľ má veľmi dobré skúsenosti s realizáciou činností v príslušnej oblasti. Zároveň vie preukázať aj odbornú a technickú spôsobilosť na veľmi dobré zabezpečenie požadovaných činností a realizácie projektu. | 2 |
| Vynikajúca | Žiadateľ má sám alebo s pomocou iných osôb vynikajúce odborné skúsenosti v príslušnej oblasti a vie dokladovať veľmi dobrú schopnosť zabezpečiť realizáciu investície z technickej stránky prostredníctvom deklarovaných skúseností. | 4 |
| **6.D.2 Zabezpečenie administratívnych kapacít** |
| **Rozpätie** | **Popis** | **Body** |
| Nedostatočné | Žiadateľ nemá sám alebo s pomocou iných osôb definované administratívne kapacity na zabezpečenie realizácie projektu (nie sú určené zodpovednosti za všetky činnosti resp. nie je definované ako bude projekt administratívne zabezpečený počas realizácie projektu). | 0 |
| Dobré | Žiadateľ má dostatočne a účelne definované administratívne kapacity na zabezpečenie realizácie projektu v rámci celej doby trvania. | 1 |
| Veľmi dobré | Žiadateľ má veľmi dobre definované administratívne kapacity na zabezpečenie realizácie projektu v rámci celej doby trvania. | 2 |
| Vynikajúce | Žiadateľ má sám alebo s pomocou iných osôb nadštandardné a vynikajúco definované administratívne kapacity na zabezpečenie realizácie projektu v rámci celej doby trvania. | 4 |
| **6.E Udržateľnosť projektu****6.E.1 Finančná, technologická a technická udržateľnosť výsledkov projektu** |
| **Rozpätie** | **Popis** | **Body** |
| Nedostatočná | Projekt nie je v súlade s trendmi vývoja v príslušnej oblasti. Projekt je finančne neudržateľný a technologicky zastaraný. Sú v ňom použité morálne zastarané alebo výbehové technológie. | 0 |
| Dobrá | Projekt je v súlade s trendmi vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Technologicky a technicky je projekt primerane riešený. | 1 |
| Veľmi dobrá | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Finančná analýza projektu neuvádza riziká v oblasti financovania. Technologicky a technicky je projekt veľmi dobre riešený. | 2 |
| Vynikajúca | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti. Finančná udržateľnosť výsledkov projektu je veľmi dobrá a  presne popísaná. Všetky riziká sú vynikajúco eliminované. Sú použité najmodernejšie technológie a techniky. | 4 |
| **6.E.2 Multiplikačný efekt výsledkov projektu** |
| **Rozpätie** | **Popis** | **Body** |
| Nedostatočný | Projekt nepreukazuje žiadne multiplikačné efekty. | 0 |
| Dobrý | Projekt čiastočne podnecuje realizáciu ďalších činností, formy spolupráce alebo šírenie dobrej praxe. | 1 |
| Veľmi dobrý | Projekt podnecuje realizáciu ďalších činností, formy spolupráce alebo šírenie dobrej praxe. | 2 |
| Vynikajúci | Projekt vynikajúco podnecuje realizáciu ďalších činností, formy spolupráce alebo šírenie dobrej praxe. | 4 |

Pozn.: PPA bude vychádzať z údajov uvedených žiadateľom v Projekte realizácie a nebude akceptovať žiadosti o dodatočné priznanie bodov z akýchkoľvek dôvodov.

**Konečný prijímateľ (oprávnený žiadateľ)**

Fyzické a právnické osoby podnikajúce v poľnohospodárskej prvovýrobe.

**Druh podpory**

Druh podpory: nenávratný finančný príspevok

Spôsob financovania: podielové financovanie

Typ investície: zisková

**Výška podpory**

Maximálna výška podpory z celkových oprávnených výdavkov:

**Výška oprávnených výdavkov na 1 projekt**: min. 3 000 EUR a max. 1 500 000 EUR.

1. v prípade oblastí cieľa Konvergencia:

* **50 %** (37,5 % EÚ a 12,5 % SR) v znevýhodnených oblastiach, pričom minimálne 50 % predstavujú vlastné zdroje;
* **40 %** (30 % EÚ a 10 % SR) pre ostatných, pričom minimálne 60 % predstavujú vlastné zdroje.

2. v prípade Ostatných oblastí:

* **50 %** (25 % EÚ a 25 % SR) pre ostatných v znevýhodnených oblastiach, pričom minimálne 50 % predstavujú vlastné zdroje;
* **40 %** (20 % EÚ a 20 % SR) pre ostatných, pričom minimálne 60 % predstavujú vlastné zdroje.

Žiadateľ si môže uplatňovať zvýšenú sadzbu podpory v znevýhodnených oblastiach v prípade, ak nadpolovičnou výmerou (viac ako 50 % výmery evidovanej v SAPS v roku2013) hospodáril na poľnohospodárskej pôde v znevýhodnených oblastiach nezávisle od toho, či realizuje stavebnú investíciu a/alebo je predmetom projektu obstaranie, resp. modernizácia technického a/alebo technologického vybavenia.

**Súlad s prvým pilierom SPP**

Podmienka, aby činnosti zahrnuté do schém podpory uvedených v prílohe I k nariadeniu č. 1974/2006 a výnimočne profitujúce z podpory rozvoja vidieka neboli podporené relevantnými nástrojmi SPP, je zabezpečená tak, že v Príručke pre žiadateľa o poskytnutie nenávratného finančného príspevku je uvedená nasledovná podmienka: Žiadateľ musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov.

Neprekrývanie podpory s operačným programom (ovocie a zelenina) v zmysle nariadenia Rady (ES) č. 1234/2007, ktorým sa zriaďuje spoločná organizácia poľnohospodárskych trhov je zabezpečené odlišnou výškou oprávnených nákladov na projekt. Operačný program pre ovocie a zeleninu bude zahŕňať podporu projektov s maximálnou výškou oprávnených nákladov na projekt do 14 000 € a opatrenie PRV (Modernizácia fariem) podporu projektov s minimálnou výškou oprávnených nákladov na projekt nad 14 000 €.

Neprekrývanie podpory s plánmi uznania skupín výrobcov (ovocie a zelenina) v zmysle nariadenia Rady (ES) č. 1234/2007 je zabezpečené odlišnými typmi oprávnených výdavkov. Kým v rámci plánov uznania skupín výrobcov sú oprávnenými výdavkami len administratívne alebo prevádzkové činnosti súvisiace so založením spoločnej organizácie pre odbyt ovocia a zeleniny, v opatrení „Modernizácia fariem“ sú oprávnené výdavky na investície (stavebné a technicko-technologické zariadenia) priamo súvisiace so zvyšovaním konkurencieschopnosti konkrétneho podniku. Podpora na investície v plánoch uznania skupín výrobcov podľa čl. 103a ods. 1b) nariadenia Rady (ES) č. 1234/2007 sa na Slovensku neuplatňuje

Neprekrývanie podpory s národným podporným programom (víno) je zabezpečené tým, že činnosti oprávnené na podporu v rámci Národného podporného programu nie sú oprávnené na podporu z PRV.

**Demarkačné línie medzi opatreniami PRV v rámci osi 1**

Prekrývanie podpory medzi opatreniami 121 a 125 je zamedzené odlišnými odporovanými aktivitami (121 – podpora aktivít mimo pozemkových úprav – 125 – podpora zameraná len na pozemkové úpravy).

# 3. VÝZVA NA PREDKLADANIE ŽoNFP, PRÍJEM A ADMINISTRÁCIA ŽoNFP, UZAVRETIE ZMLUVY, RIEŠENIE SŤAŽNOSTÍ

## 3.1 Výzva na predkladanie ŽoNFP

Formálne náležitosti, podmienky a prílohy výzvy na predkladanie ŽoNFP obsahujú ustanovenia zák. č. 528/2008 Z.z. v znení neskorších predpisov.

1. 1.

PPA zverejní **výzvu na predkladanie ŽoNFP z PRV** (ďalej len „výzva“) na svojom webowom sídle www.apa.sk.

PPA vo výzve okrem formálnych náležitostí **špecifikuje podmienky poskytnutia podpory.** Podmienky poskytnutia podpory, určené vo výzve, musí konečný prijímateľ spĺňať počas celej doby platnosti a účinnosti zmluvy o poskytnutí NFP a nesmú sa meniť ani dodatkom k uzatvorenej zmluve o poskytnutí NFP.

**Zmeny počas trvania výzvy**

PPA po súhlase riadiaceho orgánu je do uzavretia výzvy oprávnená výzvu meniť alebo zrušiť. Zmenu alebo zrušenie výzvy PPA zverejní na svojom webovom sídle: www.apa.sk. ŽoNFP podané do termínu zrušenia výzvy PPA vráti žiadateľovi, ak riadiaci orgán nerozhodne inak.

V prípade zmeny výzvy PPA upraví dátum uzavretia výzvy alebo uvedie skutočnosť, na základe ktorej sa výzva uzavrie. Žiadosť podanú do termínu zmeny výzvy je žiadateľ oprávnený doplniť alebo zmeniť najneskôr do uzavretia výzvy; o tejto skutočnosti PPA informuje žiadateľa.

**PPA koná o ŽoNFP podľa podmienok poskytnutia podpory platných ku dňu uzavretia výzvy**.

## 3.2 Prijímanie ŽoNFP

ŽoNFP sa prijímajú na predpísanom tlačive, zverejnenom na webovom sídle [www.apa.sk](http://www.apa.sk). Pre vypracovanie ŽoNFP a pre ich administráciu platia ustanovenia uvedené v tejto príručke. Prípadné zmeny informácií zverejnených vo výzve alebo v príručke počas zverejnenia výzvy sa môžu týkať len výkladu a vysvetlenia informácií uvedených vo výzve alebo príručke. Zmeny budú zverejňované formou ***oznámenia*** na webovom sídle [www.apa.sk](http://www.apa.sk).

ŽoNFP sa podáva počas lehoty, uvedenej vo výzve. PPA prijíma ŽoNFP spôsobom určeným vo výzve.

***ŽoNFP* sa predkladá v jednom originálnom vyhotovení, podpísaná štatutárnym zástupcom žiadateľa alebo od osobou úradne splnomocnenou štatutárnym orgánom žiadateľa.**.

PPA prijíma a následne registruje len*ŽoNFP*,ktoré obsahujú všetky náležitosti (**povinné prílohy**), **uvedené vo výzve na predkladanie ŽoNFP** . Poradie predložených príloh musí súhlasiť s poradím uvedeným v zozname povinných príloh, ktorý je súčasťou formuláru ŽoNFP.

**PPA si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa/žiadateľa v závislosti od charakteru projektu.**

**PPA prijíma len ŽoNFP, ktoré obsahujú všetky náležitosti, uvedené vo výzve na predkladanie ŽoNFP. PPA môže určiť vo výzve na predkladanie ŽoNFP ostatné náležitosti ŽoNFP, ktoré sa nemusia predložiť súčasne s predložením ŽoNFP. Tieto** ostatné náležitosti ŽoNFP (ďalšie prílohy v zmysle zoznamu povinných príloh, ktorý je súčasťou formuláru žiadosti) predloží žiadateľ buď v termíne určenom vo výzve alebo na základe písomnej výzvy na doplnenie ŽoNFP. Ak žiadateľ nedoplní ostatné náležitosti ŽoNFP do termínu stanoveného vo výzve na predkladanie ŽoNFP alebo do termínu stanoveného vo výzve na doplnenie ŽoNFP, žiadosť bude považovaná za nekompletnú a bude z ďalšieho spracovania vyradená. Lehota na doplnenie bude uvedená vovýzve na doplnenie ŽoNFP. PPA si vyhradzuje právo dodatočného vyžiadania ďalších informácií (objasnenianezrovnalostí) od oprávneného žiadateľa/konečného prijímateľa v závislosti od charakteruprojektu.

**UPOZORNENIE**

**Suma finančných prostriedkov** z verejných zdrojov požadovaná žiadateľom vo formulári ŽoNFP v deň jej predloženia na PPA **je konečná,** a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb. Neoprávnené výdavky je žiadateľ povinný z požadovanej sumy odčleniť. *PPA nebude akceptovať žiadosti o zmenu v ŽoNFP ovplyvňujúce jej bodové hodnotenie smerom nahor, rovnako nebude akceptovať zmeny v žiadostiach ovplyvňujúce povahu pôvodného projektu (pôvodný zámer projektu sa nebude môcť zmeniť).*

**Žiadatelia môžu realizovať projekt aj pred uzatvorením zmluvy o poskytnutí nenávratného finančného príspevku, znášajú však riziko, že projekt na financovanie z PRV SR 2007 – 2013 nebude schválený.**

## 3.3 Konanie o ŽoNFP

Konanie o ŽoNFP sa začína doručením ŽoNFP spôsobom predpísaným vo výzve.

PPA v konaní o ŽoNFP zisťuje splnenie podmienok poskytnutia podpory uvedených vo výzve a v príručke a preverí súlad dokumentov predložených na základe výzvy s osobitnými predpismi.

### 3.3.1 Výber ŽoNFP

Výber ŽoNFP je v kompetencii PPA. Do výberu sa zaraďujú len ŽoNFP, ktoré spĺňajú podmienky poskytnutia podpory určené vo výzve.

V rámci opatrenia sa ŽoNFP zoradia podľa počtu dosiahnutých bodov v zmysle bodovacích kritérií a vytvorí sa hranica finančných možností (posúdi sa súčet finančných požiadaviek všetkých zoradených ŽoNFP s finančnými možnosťami, t.j. finančným limitom na kontrahovanie stanovenom vo výzve). V prípade rovnakého počtu bodov budú zohľadnené nasledovné kritériá:

V prípade, že požiadavka na finančné prostriedky prevýši finančný limit na kontrahovanie, budú pri výbere ŽoNFP v prípade rovnakého počtu bodov zohľadnené postupne nasledovné kritériá:

1. Väčší počet bodov za bodovacie kritérium č. 4.
2. Väčší počet bodov za bodovacie kritérium č. 5.
3. Väčší počet bodov za bodovacie kritérium č. 6.
4. Väčší počet bodov za bodovacie kritérium č. 3.
5. Väčší počet bodov za bodovacie kritérium č. 2.
6. Väčší počet bodov za bodovacie kritérium č. 1.
7. V prípade, že stále sa na základe vyššie uvedeného postupu nerozhodne, poradie určí žreb.

### 3.3.2 Oznámenie výsledku konania o ŽoNFP

PPA písomne informuje žiadateľa o:

* **schválení ŽoNFP** formou písomného ***rozhodnutia o schválení ŽoNFP*** v zmysle § 37 zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov;
* **neschválení ŽoNFP** formou písomného ***rozhodnutia o neschválení ŽoNFP*** v zmysle § 37 zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.

Žiadateľ dostane písomné rozhodnutie o neschválení ŽoNFP vydané štatutárnym orgánom PPA v prípadoch uvedených v časti 3..3.3 pod písm. a) až n).

Žiadateľ môže podať písomnú ***Žiadosť o preskúmanie rozhodnutia o neschválení ŽoNFP*** (ďalej len „žiadosť o preskúmanie“) v zmysle zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov. Žiadosť o preskúmaniemožno podať len **proti posúdeniu splnenia kritérií pre posúdenie projektov, t. j. kritérií spôsobilosti a bodovacích kritérií**. Žiadosť o preskúmanie musí byť odôvodnená a žiadateľ ju musí podať na PPA (sekcia projektových podpôr a štátnej pomoci, Dobrovičova 12, 815 26 Bratislava) do **15 dní** odo dňa doručenia rozhodnutia o neschválení ŽoNFP. Ak žiadosť o preskúmanie nespĺňa tieto podmienky, PPA žiadosť odmietne, pričom toto odmietnutie žiadosti o preskúmanie je konečné. PPA o uvedenej skutočnosti písomne informuje žiadateľa bez zbytočného odkladu.

PPA ďalej pred vydaním rozhodnutia o schválení/neschválení ŽoNFP písomne informuje žiadateľa o:

* korekcii oprávnených výdavkov formou oznámenia,
* prevzatí doplnených dokladov v rámci výzvy na doplnenie dokladov formou potvrdenia,

O iných skutočnostiach PPA nie je povinná žiadateľa informovať.

### 3.3.3 Neschválenie ŽoNFP

ŽoNFP nebude schválená z nasledujúcich dôvodov:

1. žiadateľ nie je oprávneným žiadateľom pre príslušné opatrenie;
2. ŽoNFP je nekompletná po obsahovej stránke (ŽoNFP nebola v stanovenom termíne doplnená ani na základe výzvy na doplnenie, resp. doplnené doklady sú nekompletné, navzájom si odporujú, alebo sú v rozpore so všeobecnými právnymi predpismi);
3. ŽoNFP nespĺňa kritériá spôsobilosti;
4. ŽoNFP nedosahuje minimálnu hranicu oprávnených výdavkov na projekt;
5. ŽoNFP spadá do kategórie neoprávnených projektov pre príslušné opatrenie (napr. z hľadiska oprávnenosti činností realizácie projektu, oprávnenosti miesta realizácie projektu, časovej oprávnenosti realizácie projektu);
6. nedostatok finančných prostriedkov pre dané opatrenie na realizáciu projektu;
7. žiadateľ neakceptuje návrh predloženej zmluvy a termín jej vrátenia na PPA;
8. žiadateľ nerealizoval obstarávanie tovarov, stavebných prác a služieb v súlade s usmernením, uvedeným v kapitole 4 tejto príručky (Usmernenie postupu žiadateľov pri obstarávaní tovarov, stavebných prác a služieb);
9. späť vzatie ŽoNFP žiadateľom;
10. úmrtie/zánik žiadateľa (v tomto prípade sa  rozhodnutie o neschválení ŽoNFP nedoručuje, iba sa založí do spisu projektu);
11. žiadateľ uviedol nepravdivé, neúplné alebo mylné informácie;
12. nepravdivé čestné vyhlásenie žiadateľa o konflikte záujmov, predkladané podľa kapitoly 4 Príručky – Usmernenie postupu žiadateľov pri obstarávaní tovarov, stavebných prác a služieb;
13. porušenie pravidiel o konflikte záujmov (§45 zákona č. 528/2008 Z .z. v znení neskorších predpisov),
14. iné dôvody.

## 3.4 Uzatvorenie zmluvy o poskytnutí NFP

PPA predloží žiadateľovi do šiestich mesiacov odo dňa kompletnosti ŽoNFP zmluvu o poskytnutí NFP, ktorá obsahuje prijatý záväzok (konkrétnu výšku finančnej podpory), ak bola ŽoNFP schválená v konaní o ŽoNFP.

**Pred podpísaním zmluvy o poskytnutí NFP neexistuje právny nárok na poskytnutie nenávratného finančného príspevku.**

**Výška nenávratného finančného príspevku uvedená v platne uzatvorenej zmluve o poskytnutí NFP sa nesmie dodatočne zvyšovať.**

Dodatky k platne uzatvoreným zmluvám o poskytnutí NFP vypracováva PPA na základe písomnej žiadosti prijímateľa alebo v prípade ex offo (napr.: potreba zmeniť alebo doplniť zmluvu z dôvodov na strane poskytovateľa podpory). Prijímateľ zasiela písomnú ***žiadosť o vypracovanie dodatku k zmluve o poskytnutí NFP*** na adresu ústredia PPA uvedenú v hlavičke zmluvy o poskytnutí NFP. Žiadosť o vypracovanie dodatku k zmluve o poskytnutí NFP musí byť podpísaná štatutárnym orgánom prijímateľa.

Pri žiadostiach o vypracovanie dodatkov k zmluvám o poskytnutí NFP a pri administratívnom styku s PPA je prijímateľ povinný uvádzať nasledujúce údaje:

* názov prijímateľa;
* názov projektu;
* kód projektu;
* číslo opatrenia;
* číslo zmluvy o poskytnutí NFP.
* odôvodnenie požiadavky podložené písomnými dokladmi.

## 3.5 Riešenie sťažností

PPA, zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení neskorších predpisov, je rozpočtovou organizáciou zabezpečujúcou administratívne činnosti súvisiace s finančnými prostriedkami z fondov Európskej únie a s finančnými prostriedkami národných podpôr smerujúce do oblasti poľnohospodárstva a rozvoja vidieka, na ktorú sa vzťahuje povinnosť prijímať, evidovať, vybavovať a kontrolovať vybavovanie sťažností fyzických a právnických osôb v zmysle zákona č. 9/2010 Z. z. o sťažnostiach.

Sťažnosťou je podanie, ktorým sa sťažovateľ (vo veciach týkajúcich sa finančnej podpory z PRV SR 2007 - 2013):

* 1. domáha ochrany svojich práv alebo právom chránených záujmov, pretože došlo k ich porušeniu alebo k ohrozeniu činnosťou alebo nečinnosťou orgánu verejnej správy,
	2. upozorňuje na konkrétne nedostatky, najmä na porušenie právnych predpisov, ktorých odstránenie si vyžaduje zásah orgánu verejnej správy.

Sťažnosti sa prijímajú na ústredí **PPA, Dobrovičova 12, 815 26 Bratislava 1** podľa zákona č. 9/2010 Z. z. o sťažnostiach.

Podľa ustanovenia §17 ods. 2 písm. a) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v súvislosti s ustanovením § 35 ods. 3 zákona č. 528/2008 Z.z. v znení neskorších predpisov sa na poskytovanie projektových podpôr spolufinancovaných z fondov EÚ nevzťahujú všeobecné predpisy o správnom konaní.

# 4. USMERNENIE POSTUPU ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB

Žiadateľ **je povinný** pri obstarávaní tovarov, stavebných prác a služieb postupovať v súlade so zákonom č. 25/2006 Z. z. o verejnom obstarávaní a o zmene niektorých zákonov v znení neskorších predpisov (ďalej len ,,zákon“) a podľa tohto usmernenia.

Dňom 27. 2. 2014 nadobudla platnosť a účinnosť novela č. 34 z 28. januára 2014, ktorou sa mení zákon č. 25/2006 Z. z. o verejnom obstarávaní. Novelou zákona sa mení znenie nasledujúcich predpisov: §1 ods.2 a ods. 3, §7 ods. 2, § 9 ods. 9, § 46 ods. 2, § 96 ods. 5 a ods. 3, § 98 ods.1, § 100 ods.1, ods. 3 a ods. 6, § 101 ods. a ods. 3, §102 ods. 2, §136 ods. 9, § 155m ods. 12 a ods. 13, § 155n.

Novelizované znenie ovplyvňuje hlavne postupy verejného obstarávania osôb, ktorým verejný obstarávateľ poskytuje na dodanie tovaru, uskutočnenie stavebných prác alebo poskytnutie služieb časť finančných prostriedkov predstavujúcich percentuálny podiel rovnaký alebo nižší ako 50% **( § 7 odsek 2) citujeme:**

„Ak verejný obstarávateľ poskytne osobe, ktorá nie je verejným obstarávateľom ani obstarávateľom, časť finančných prostriedkov predstavujúcich percentuálny podiel rovnaký alebo nižší ako 50 % finančných prostriedkov na dodanie tovaru, na uskutočnenie stavebných prác a na poskytnutie služieb, je táto **osoba povinná používať**

a) postup pri zadávaní podlimitnej zákazky podľa § 100 až 102, ak predpokladaná hodnota zákazky je rovnaká alebo vyššia ako finančný limit podľa § 4 ods. 3 písm. b),

b) postup podľa § 9 ods. 9 prvej vety, ak predpokladaná hodnota zákazky je nižšia ako finančný limit podľa § 4 ods. 3 písm. b)“.

Novelou zákona bolo zmenené aj **znenie § 9 odseku 9 nasledovne citujeme:**

**„**Ak ide o zákazku na dodanie tovaru, uskutočnenie stavebných prác alebo poskytnutie služby, ktorá nespĺňa podmienky podľa § 4 ods. 2 alebo ods. 3, verejný obstarávateľ je povinný pri jej zadávaní dodržať povinnosti podľa odsekov 3 až 5 a zabezpečiť, aby vynaložené náklady na obstaranie predmetu zákazky boli primerané jeho kvalite a cene; verejný obstarávateľ eviduje všetky doklady a dokumenty päť rokov od uzavretia zmluvy. Ak je predpokladaná hodnota zákazky podľa prvej vety **rovnaká alebo vyššia než 1 000 eur, je verejný obstarávateľ povinný v profile zverejniť raz štvrťročne súhrnnú správu o týchto zákazkách,** v ktorej pre každú zákazku uvedie hodnotu zákazky, predmet zákazky a identifikáciu dodávateľa“ .

Aktuálne finančné limity pre verejné obstarávanie platné a účinné od 1.2.2014 sa nachádzajú na adrese: <http://www.vosk.sk/legislativa-zakon-o-verejnom-obstaravani> .

V závislosti na použitej metóde a postupe verejného obstarávania je žiadateľ **povinný predložiť dokumentáciu** z verejného obstarávania, ktorá tvorí súčasť povinných príloh v rámci ŽoNFP, alebo ktorú žiadateľ predloží na základe výzvy. Žiadateľ je povinný uzatvárať zmluvy alebo rámcové dohody s dodávateľmi tovarov, stavebných prác a služieb výlučne v písomnej forme.

Žiadateľ nesmie začať realizovať obstarávanie tovarov, stavebných prác a služieb skôr ako v deň vyhlásenia výzvy na predkladanie ŽoNFP na opatrenie 1.1 „Modernizácia fariem“.

**Konflikt záujmov**

PPA posudzuje ako konflikt záujmov stav, keď v súvislosti so zadávaním zákaziek na dodanie tovaru, uskutočnenie stavebných prác a poskytnutie služieb a uzatvorením zmlúv súvisiacich s týmito zákazkami je ohrozená nestrannosť a objektivita alebo rešpektovanie princípov súťaže, nediskriminácie alebo rovnakého zaobchádzania s uchádzačmi o dodanie tovaru, uskutočnenie stavebných prác a poskytnutie služieb a vykonávanie funkcií súvisiacich s týmto obstarávaním.

Štatutárny orgán žiadateľa o NFP a členovia výberovej komisie (zriaďuje sa, ak to zákon vyžaduje) na dodávku tovaru, stavebných prác a služieb, ktoré sú predmetom ŽoNFP, musia pre každé obstarávanie podpísať „**Čestné vyhlásenie**“, v ktorom musí byť uvedené číslo výzvy a názov opatrenia, ktorých sa vyhlásenie týka a v ktorom musí byť deklarované, že štatutárny orgán žiadateľa o NFP ani člen, resp. predseda výberovej komisie na dodávku tovaru, stavebných prác a služieb:

* 1. nie je dodávateľom ani subdodávateľom tovaru, stavebných prác a služieb, ktoré sú predmetom ŽoNFP,
	2. nie je s dodávateľom tovaru, stavebných prác a služieb, ktoré sú predmetom ŽoNFP v zamestnaneckom alebo inom obdobnom vzťahu (napr. dohoda o vykonaní práce, poskytnutí služby, mandátna zmluva, príkazná zmluva a pod.),
	3. nie je štatutárnym orgánom dodávateľa tovaru, stavebných prác a služieb, ktoré sú predmetom ŽoNFP, ani členom jeho riadiacich, dozorných orgánov a pod.,
	4. nie je blízkou osobou (§ 116 Občianskeho zákonníka) s dodávateľom tovaru, stavebných prác a služieb, ktoré sú predmetom ŽoNFP.

Čestné vyhlásenie v zmysle bodu 2 predkladá žiadateľ a všetci členovia výberovej komisie iba vo vzťahu k víťaznému uchádzačovi na dodávku tovaru, stavebných prác a služieb, ktoré sú predmetom ŽoNFP.

V prípade zadávania zákaziek s nízkou hodnotou čestné vyhlásenie v zmysle bodu 2 predkladá štatutárny orgán žiadateľa o NFP a jeho zamestnanec, ktorý tento postup obstarávania vykonal.

Čestné vyhlásenie v zmysle bodu 2 je povinnou súčasťou dokumentácie súvisiacej s obstarávaním tovarov, stavebných prác a služieb.

# 5. OCHRANA MAJETKU NADOBUDNUTÉHO A/ALEBO ZHODNOTENÉHO Z PROSTRIEDKOV EÚ A ŠR

Podľa ustanovenia § 2 ods. 1 zákona č. 278/1993 Z. z. o správe majetku štátu v znení neskorších predpisov majetkom štátu sú veci vo vlastníctve Slovenskej republiky vrátane finančných prostriedkov, ako aj pohľadávky a iné majetkové práva Slovenskej republiky.

Podľa ustanovenia § 3 ods. 2 zákona č. 278/1993 Z. z. správca je oprávnený a povinný majetok štátu užívať na plnenie úloh v rámci predmetu činnosti alebo v súvislosti s ním, nakladať s ním podľa tohto zákona, udržiavať ho v riadnom stave, využívať všetky právne prostriedky na jeho ochranu a dbať, aby nedošlo najmä k jeho poškodeniu, strate, zneužitiu alebo zmenšeniu.

1. **Poistenie**

Na základe citovaných zákonných ustanovení bude konečný prijímateľ v zmluve zaviazaný zabezpečiť poistenie majetku, ktorý bol nadobudnutý a/alebo zhodnotený z prostriedkov EÚ a štátneho rozpočtu, **minimálne proti krádeži a poškodeniu, resp. zničeniu, počas lehoty 5 rokov po podpise zmluvy**. Táto skutočnosť sa bude preukazovať platnou poistnou zmluvou v čase predloženia prvej žiadosti o platbu, ktorá súvisí s predmetom poistenia. Nehnuteľnosti sa nepoisťujú proti krádeži.

1. **Záložné právo**

Ak bude predmetom projektu nadobudnutie a/alebo zhodnotenie hnuteľného a/alebo nehnuteľného majetku, bude sa podľa povahy projektu vždy aplikovať jedno z nasledovných riešení, ktoré **bude platné minimálne počas lehoty 5 rokov po podpise zmluvy:**

1. konečný prijímateľ zabezpečí **zriadenie záložného práva na hnuteľný a/alebo nehnuteľný majetok, ktorý je predmetom projektu, v prospech PPA ako prvého záložného veriteľa.** Znalecký posudok sa v tomto prípade nevyžaduje. Na základe predchádzajúceho písomného súhlasu PPA môže byť tento majetok následne predmetom záložného práva v prospech tretích osôb. **Zriadenie záložného práva sa bude preukazovať pri podaní prvej ŽoP,** ktorá súvisí s nadobudnutím a/alebo zhodnotením príslušného hnuteľného a/alebo nehnuteľného majetku, predložením aktuálneho listu vlastníctva s vyznačeným záložným právom, resp. výpisom z notárskeho centrálneho registra záložných práv (v čase podania projektu môže byť majetok zaťažený akýmkoľvek záložným právom, pričom v čase podania prvej ŽoP, ktorá súvisí s nadobudnutím a/alebo zhodnotením majetku musí byť preukázané zriadenie záložného práva v prospech PPA ako prvého záložného veriteľa.);
2. konečný prijímateľ **zabezpečí zriadenie záložného práva na iný vhodný hnuteľný a/alebo nehnuteľný majetok v prospech PPA ako prvého záložného veriteľa**. Všeobecná hodnota založeného majetku musí byť stanovená znaleckým posudkom, vypracovaným podľa vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov **a musí predstavovať najmenej 100 % hodnoty nenávratného finančného príspevku uvedeného v zmluve o poskytnutí NFP**. Na základe predchádzajúceho písomného súhlasu PPA môže byť tento majetok predmetom záložného práva v prospech tretích osôb. **Zriadenie záložného práva sa bude preukazovať pri podaní prvej ŽoP** predložením aktuálneho listu vlastníctva s vyznačeným záložným právom, resp. výpisom z notárskeho centrálneho registra záložných práv;
3. v prípadoch, uvedených v písm. a) a b) tohto bodu, môže byť banka alebo iné finančné inštitúcie, financujúce a/alebo spolufinancujúce realizáciu predmetu projektu prvým záložným veriteľom za predpokladu, že má platne uzatvorenú zmluvu o vzájomnej spolupráci s PPA, resp. s Ministerstvom pôdohospodárstva a rozvoja vidieka SR (zoznam bánk a inštitúcií je zverejnený na webovom sídle PPA www.apa.sk). PPA v tomto prípade bude druhým záložným veriteľom;
4. výnimočne sa môže použiť iné riešenie v špecifických prípadoch, ktoré bude vhodným zabezpečením pohľadávky PPA.
5. **Ustanovenia o poistení a záložnom práve uvedené v bode A a B sa vzťahujú na dlhodobý hmotný majetok.**
6. Zmluvy o zriadení záložného práva v zmysle bodu B vypracováva ústredie PPA (ak nie je uvedené inak) na základe písomnej žiadosti konečného prijímateľa. Konečný prijímateľ podáva **žiadosť o vypracovanie zmluvy o zriadení záložného práva** na ústredie PPA na predpísanom tlačive, zverejnenom na webovom sídle www.apa.sk. **Výdavky spojené so zriadením záložného práva znáša konečný prijímateľ.**
7. Ak bude predmetom projektov podávaných žiadateľom v súlade s touto príručkou majetok nadobudnutý a/alebo zhodnotený na základe zmluvy o poskytnutí nenávratného finančného príspevku v programovacom období 2004 – 2006, môže byť predmetom záložného práva za podmienok uvedených v tejto časti príručky.

# 6. PLATBY KONEČNÉMU PRIJÍMATEĽOVI

Prostriedky EPFRV a štátneho rozpočtu na spolufinancovanie sa vyplácajú v pomere stanovenom na projekt na základe oprávnených výdavkov zo strany konečného prijímateľa.

Každá platba konečnému prijímateľovi z prostriedkov EPFRV a štátneho rozpočtu na spolufinancovanie je realizovaná len do výšky súčtu pomeru finančných prostriedkov EPFRV a štátneho rozpočtu schváleného na projekt.

V zmysle Systému finančného riadenia Európskeho poľnohospodárskeho fondu pre rozvoj vidieka (ďalej len „Systém finančného riadenia EPFRV“) sú finančné prostriedky konečným prijímateľom v rámci opatrenia 1.1 „Modernizácia fariem“ poskytované systémom refundácie.

**Pri systéme refundácie** sa prostriedky EPFRV a štátneho rozpočtu na spolufinancovanie **preplácajú** v pomere stanovenom na projekt **na základe skutočne vynaložených výdavkov**

zo strany konečného prijímateľa, tzn. že konečný prijímateľ je povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EPFRV a spolufinancovania zo štátneho rozpočtu.

Prostriedky EÚ a štátneho rozpočtu na spolufinancovanie sa prijímateľovi poskytujú na základe ***ŽoP***.

Konečný prijímateľ predkladá kompletnú ŽoP na predpísanom tlačive zverejnenom na webovom sídle PPA (www.apa.sk) **v tlačenej verzii doporučene poštou na adresu: Pôdohospodárska platobná agentúra, Dobrovičova ul. č. 12, 815 26 Bratislava alebo osobne v podateľni Ústredia PPA v Bratislave.**

Neoddeliteľnou súčasťou ŽoP sú prílohy uvedené v **zozname príloh k ŽoP**, ktorý je pre každé opatrenie zverejnený na webovom sídle Pôdohospodárskej platobnej agentúry (www.apa.sk). Prílohy vrátane účtovných dokladov predkladá konečný prijímateľ v čitateľnej kópii. Úradne neosvedčené kópie všetkých príloh ŽoP musia súhlasiť s originálmi, ktoré sú v držbe konečného prijímateľa a v prípade účtovných dokladov sú riadne zaznamenané účtovným zápisom v účtovníctve konečného prijímateľa v zmysle § 10 ods. 1 zákona č. 431/2002 Z. z. v znení neskorších predpisov, čo konečný prijímateľ potvrdí v čestnom vyhlásení, ktoré je súčasťou ŽoP. Originály a fotokópie účtovných dokladov sú označené „financované z prostriedkov EPFRV.

Výšku finančných prostriedkov z verejných zdrojov, o ktoré konečný prijímateľ žiada v ŽoP, konečný prijímateľ zaokrúhli nadol na najbližší eurocent. Ak PPA zistí, že predložené dokumenty k ŽoP nie sú kompletné, vyzve konečného prijímateľa, aby v stanovenej lehote odstránil identifikované nedostatky. V prípade, že v zmluve o poskytnutí nenávratného finančného príspevku je konečnému prijímateľovi uložená povinnosť predložiť špecifické dokumenty, predkladá ich konečný prijímateľ k ŽoP. Na jeden projekt je **možné** predkladať ŽoP maximálne dvakrát **za kalendárny rok, a to najneskôr do 30.6.2015. PPA je oprávnená posunúť uvedený termín, pričom to oznámi na svojom webovom sídle.**

Konečný prijímateľ je povinný realizovať finančné operácie týkajúce sa realizácie projektu (resp. aktivity) výlučne bezhotovostnou formou.

Samotnú administratívnu kontrolu, resp. kontrolu na mieste a vyplatenie verejných prostriedkov zabezpečuje PPA. Pôdohospodárska platobná agentúra a orgány vykonávajúce kontrolu, finančnú kontrolu a audit majú právo kedykoľvek vykonať kontrolu projektu (aktivity) na mieste. **Konečný prijímateľ je povinný umožniť** **výkon kontroly na mieste. PPA, resp. iné orgány kontroly sú povinné oboznámiť** **žiadateľa s výsledkami kontroly na mieste. V prípade uskutočnenia kontroly na mieste** **sa doba preplatenia oprávnených výdavkov konečnému prijímateľovi predĺži o 15** **pracovných dní.**

**Výdavky budú konečnému prijímateľovi vyplatené v schválenej výške v súlade so Systémom finančného riadenia EPFRV.**

PPA má právo požiadať orgán finančného riadenia o výnimku zo Systému finančného riadenia EPFRV týkajúcu sa lehôt stanovených na vybavenie ŽoP v osobitne odôvodnených prípadoch (napríklad pri zaregistrovaní počtu ŽoP, ktoré nie je PPA schopná spracovať v stanovených termínoch).

## 6. 1 Systém účtov pri finančnom riadení EPFRV

Pri finančnom riadení Európskeho poľnohospodárskeho fondu pre rozvoj vidieka sa používa nasledovný systém účtov:

**1. Mimorozpočtový účet orgánu finančného riadenia**

* **osobitný mimorozpočtový účet pre prostriedky EPFRV** je vedený v Štátnej pokladnici a operácie na ňom sa vykonávajú na základe § 10 zákona č. 291/2002 Z. z. v znení neskorších predpisov;
* oprávnenie disponovať s finančnými prostriedkami uvedeného účtu majú poverení zástupcovia orgánu finančného riadenia;
* tento účet slúži najmä na prijatie finančných prostriedkov z EPFRV (zálohová platba, priebežné platby a platba zostatku z EK) a na ich prevod na príslušný príjmový účet PPA;
* účet je úročený a je vedený v eurách;
* úrok vzniknutý na účte sa použije na financovanie opatrení PRV SR 2007 – 2013;
* náklady na vyrovnávanie kurzových rozdielov sú hradené z rezervy zo štátneho rozpočtu v kapitole VPS určenej na špecifické výdavky;
* bankové poplatky a dane z úrokov sú hradené z rozpočtu kapitoly MPRV SR;
* zostatok prostriedkov prechádza po skončení kalendárneho roka do ďalšieho kalendárneho roka.

**2. Účty Pôdohospodárskej platobnej agentúry (PPA)**

* **rozpočtový výdavkový účet pre prostriedky EPFRV a zodpovedajúce spolufinancovanie zo štátneho rozpočtu** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. v znení neskorších predpisov;
* účet slúži na úhradu prostriedkov EPFRV a spolufinancovania zo štátneho rozpočtu konečným prijímateľom;
* oprávnenie disponovať s finančnými prostriedkami EPFRV a spolufinancovania zo štátneho rozpočtu tohto účtu majú poverení zamestnanci PPA;
* **rozpočtový príjmový účet** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. v znení neskorších predpisov a ktorý sa využíva na príjem:
	+ prostriedkov EPFRV z osobitného mimorozpočtového účtu orgánu finančného riadenia;
	+ vrátených nepoužitých poskytnutých prostriedkov štátneho rozpočtu na spolufinancovanie za minulé roky v súlade so zákonom č. 523/2004 Z. z. v znení neskorších predpisov;
* **osobitný mimorozpočtový účet**, **ktorý slúži na príjem vrátených prostriedkov EPFRV** v dôsledku vymožených nedbanlivostí alebo nezrovnalostí;
* účty akreditovanej Pôdohospodárskej platobnej agentúry nie sú úročené a sú vedené v EUR.

3. **Účet konečného prijímateľa – súkromný sektor**

* konečný prijímateľ je povinný prijímať prostriedky EPFRV a spolufinancovania zo štátneho rozpočtu určené na financovanie projektu na **jeden účet**;
* konečný prijímateľ môže realizovať úhrady oprávnených výdavkov aj z **iných účtov** otvorených konečným prijímateľom pri dodržaní podmienky existencie jedného účtu na príjem prostriedkov EPFRV a spolufinancovania zo štátneho rozpočtu;
* konečný prijímateľ si **môže** otvoriť v komerčnej banke **osobitný účet pre projekt**;
* úroky vzniknuté na účte/účtoch sú príjmom konečného prijímateľa;
* účet je vedený v EUR. V prípade úhrad v inej mene ako EUR môže byť tento účet/účty vedený/é v cudzej mene.

## 6. 2 Vysporiadanie finančných vzťahov

Vysporiadanie finančných vzťahov sa vykonáva vzájomným započítaním pohľadávok z podpory alebo jej časti alebo vrátením podpory alebo jej časti, ak sa nevykoná vzájomné započítanie pohľadávok z podpory alebo jej časti.

Vrátenie finančných prostriedkov EPFRV a spolufinancovania štátneho rozpočtu, ktoré PPA poskytla konečnému prijímateľovi, sa uskutočňuje v nasledovných prípadoch:

* konečný prijímateľ nevyčerpal poskytnuté prostriedky EPFRV a spolufinancovania zo štátneho rozpočtu;
* konečnému prijímateľovi boli poskytnuté finančné prostriedky EPFRV a spolufinancovania zo štátneho rozpočtu z titulu mylnej platby;
* konečný prijímateľ porušil podmienky stanovené v zmluve o poskytnutí nenávratného finančného príspevku alebo záväzky vyplývajúce z rozhodnutia o poskytnutí podpory a nesplnenie týchto podmienok je spojené s povinnosťou vrátiť finančné prostriedky;
* a iných.

V jednotlivých prípadoch vrátenia prostriedkov PPA zašle konečnému prijímateľovi **žiadosť o vrátenie finančných prostriedkov** v zmysle zmluvy o poskytnutí nenávratného finančného príspevku alebo na základe rozhodnutia PPA.

Vrátenie finančných prostriedkov je konečný prijímateľ povinný oznámiť PPA. Konečný prijímateľ je povinný zaslať na PPA **oznámenie o vrátení finančných prostriedkov** do 15 pracovných dní odo dňa uskutočnenia úhrady prostriedkov v súlade s výpisom z bankového účtu. Formulár oznámenia o vrátení finančných prostriedkov spolu s pokynom je uvedený v prílohách (*Systém finančného riadenia* EPFRV, Príloha 11 Oznámenie o vrátení finančných prostriedkov). Prílohou oznámenia o vrátení finančných prostriedkov je ***kópia výpisu z bankového účtu***.

Špecifikácia účtov, na ktoré konečný prijímateľ vráti prostriedky EPFRV a štátneho rozpočtu na spolufinancovanie podľa jednotlivých prípadov vrátenia, je uvedená v *Systéme finančného riadenia EPFRV, kapitole 10 Nezrovnalosti.* Finančné prostriedky EPFRV a spolufinancovania štátneho rozpočtu, ktoré je konečný prijímateľ povinný vrátiť, sa zaokrúhľujú nahor na najbližší eurocent.

Sumy príspevkov EPFRV, ktoré sa od konečných prijímateľov vymôžu v rámci Programu rozvoja vidieka SR 2007 – 2013 počas každého referenčného obdobia, sa odpočítajú zo sumy na úhradu z EPFRV vo vyhlásení o výdavkoch za predmetné obdobie.

## 6. 3 Účtovníctvo prijímateľa

Prijímatelia postupujú pri vedení účtovníctva v súlade s § 44 zákona č. 528/2008 Z. z. o pomoci a podpore poskytovanej z fondov ES v znení neskorších predpisov.

Prijímatelia, ktorí sú účtovnou jednotkou v zmysle zákona č. 431/2002 Z. z. o účtovníctve v znení neskorších predpisov, účtujú o skutočnostiach týkajúcich sa projektu:

1. analytickej evidencii a na analytických účtoch v členení podľa jednotlivých projektov alebo v analytickej evidencii vedenej v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov ak účtuje v sústave podvojného účtovníctva,
2. účtovných knihách podľa § 15 zákona č. 431/2002 Z. z. o účtovníctve v znení neskorších predpisov so slovným a číselným označením druhu poskytnutej podpory v účtovných zápisoch, ak účtuje v sústave jednoduchého účtovníctva.

# 7. MONITOROVANIE VÝVOJA PROJEKTOV A MONITOROVACIE SPRÁVY

Monitorovací systém je navrhnutý v súlade so Spoločným rámcom pre monitorovanie a hodnotenie, ktorý vypracovala EK a bol zohľadnený v Programe rozvoja vidieka SR 2007 – 2013. Na každé opatrenie boli stanovené monitorovacie ukazovatele, ktoré sa členia z hľadiska vzťahu k cieľom na ukazovatele výstupu, výsledku a dopadu. Požiadavky EK, ako aj RO na monitorovanie boli zohľadnené vo formulároch ŽoNFP a monitorovacích správach.

Pre špecifické potreby monitorovania je žiadateľ povinný vyplniť v žiadosti o poskytnutí NFP časť **Monitorovacie ukazovatele**, ktoré sú rozdielne pre každé opatrenie. Žiadateľ je povinný vyplniť všetky požadované údaje v časti Monitorovacie ukazovatele. Vysvetlivky k vyplneniu tabuliek (ak sú potrebné) sú ich súčasťou.

Konečný prijímateľ, ktorý má uzatvorenú zmluvu o poskytnutí NFP **je povinný predložiť monitorovaciu správu projektu súčasne s poslednou žiadosťou o platbu** (ŽoP spolu s monitorovacou správou predkladá doporučene poštou alebo osobne v podateľni Ústredia PPA v Bratislave).

Pre každé opatrenie je vypracovaný samostatný formulár monitorovacej správy projektu, ktorý je zverejnený na webovom sídle [www.apa.sk](http://www.apa.sk). V monitorovacej správe je potrebné uviesť hodnoty sledovaných ukazovateľov, priebeh realizácie projektu, problémy pri realizácii projektu, odporúčania pre PPA a ďalšie náležitosti, ktoré sú obsahom správy.

**V prípade, že konečný prijímateľ nepredloží monitorovaciu správu alebo ju predloží nekompletnú, bude mu pozastavené vyplatenie ŽoP až do doby doručenia kompletnej monitorovacej správy, resp. jej častí.** Ak PPA zistí, že predložená monitorovacia správa nie je kompletná, vyzve konečného prijímateľa, aby v stanovenej lehote odstránil identifikované nedostatky.

PPA si vyhradzuje právo požiadať o dodatočné informácie o projekte a/alebo konečnom prijímateľovi a to kedykoľvek, až do doby ukončenia platnosti uzatvorenej zmluvy o poskytnutí NFP.

# 8. VÝKLAD POJMOV

* **Bodovacie kritériá –** dopĺňajú kritériá spôsobilosti umožňujúce výber projektov, ktoré budú financované v rámci opatrenia. Ich účelom je zoradenie projektov **.**
* **Činnosti –** orientačný opis druhov činností, ktoré budú financované z opatrenia.
* **Daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba**
* nariadenie Rady (ES) č. 1698/2005 v článku 71, odseku 3a) definuje **neoprávnené výdavky** v nasledovnom znení:

„DPH okrem nenávratnej DPH v prípade, že ju skutočne a s konečnou platnosťou znášajú iní príjemcovia ako nezdaniteľné osoby uvedené v prvom pododseku článku 4 ods. 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia“.

* šiesta smernica Rady 77/388/EHS[[6]](#footnote-6) v znení neskorších zmien a doplnení definuje v prvom pododseku článku 4 ods. 5 **nezdaniteľné osoby** nasledovne:

„Štátne orgány, orgány regionálnej a miestnej správy a iné orgány riadiace sa verejným právom sa nepovažujú za osoby podliehajúce dani vzhľadom na činnosti alebo plnenia, ktorých sa zúčastňujú ako verejné orgány ani vtedy, keď v súvislosti s týmito činnosťami alebo plneniami inkasujú dávky, poplatky, príspevky alebo platby“.

* **Európsky poľnohospodársky fond pre rozvoj vidieka** (EAFRD – European Agricultural Fund for Rural Development) – jeden z hlavných nástrojov Spoločnej poľnohospodárskej politiky EÚ, ktorého cieľom je financovať výdavky na rozvoj vidieka.
* **Konečný prijímateľ –** subjekt, orgán alebo podnik, verejný alebo súkromný, prípadne verejno-súkromné partnerstvo, ktorý/é zodpovedá za vykonávanie operácií alebo prijímanie podpory v zmysle nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (v článku 2, písm. h) nariadenia Rady (ES) č. 1698/2005 vymedzený pojmom „príjemca“).
* **Konvergenčný cieľ (cieľ Konvergencia)** – cieľ ES umožňujúci podporu z Európskeho poľnohospodárskeho fondu pre rozvoj vidieka v zaostávajúcich regiónoch, v ktorých hodnota HDP na obyvateľa meraná paritou kúpnej sily a vypočítaná na základe údajov o ES v priemere za roky 2000 – 2002 je menšia ako 75 % priemeru EÚ 25. Podpora týchto regiónov je zvýhodnená vyššou mierou spolufinancovania EÚ v rámci celkových verejných výdavkov na operácie financované Európskym poľnohospodárskym fondom pre rozvoj vidieka.
* **Kritériá spôsobilosti –** zoznam kritérií určujúcich oprávnenosť navrhovaného projektu a ku ktorým sa prijímateľ zaviaže pri podpise zmluvy o poskytnutí NFP.
* **Neoprávnené projekty –** projekty, ktoré nie sú oprávnené na získanie pomoci z opatrenia.
* **Neoprávnené výdavky –** zoznam neoprávnených výdavkov, ktoré nebudú z opatrenia finančne podporené.
* **Oblasť mimo cieľa Konvergencie –** oblasti, ktoré sa nachádzajú mimo cieľa Konvergencia definovaného vyššie. V podmienkach Slovenska do oblastí mimo cieľa Konvergencia patrí Bratislavský kraj.
* **Opatrenie –** súbor operácií, ktoré prispievajú k vykonaniu niektorej z osí Programu rozvoja vidieka vymedzených v hlave IV nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Operácia (aktivita) –** projekt, zmluva alebo dojednanie, alebo iná akcia zvolená v súlade s kritériami ustanovenými pre Program rozvoja vidieka SR 2007 – 2013, ktorý/á je vykonávaný/á jedným alebo viacerými konečnými prijímateľmi a ktorý/á umožňuje dosiahnutie cieľov, na ktoré prispieva podpora rozvoja vidieka v zmysle článku 4 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Oprávnené výdavky –** výdavky sú oprávnené na príspevok z EPFRV, ak platobná agentúra skutočne vyplatí príslušnú podporu medzi 1. januárom 2007 a 31. decembrom 2015. Výdavky sú oprávnené na príspevok z EPFRV, iba ak sa vynaložili na operácie (aktivity), o ktorých rozhodol na základe svojej zodpovednosti Riadiaci orgán Programu rozvoja vidieka SR 2007 – 2013. Pravidlá pre oprávnenosť výdavkov sa stanovujú na vnútroštátnej úrovni a podliehajú osobitným podmienkam ustanoveným nariadením Rady (ES) č. 1698/2005 pre niektoré opatrenia rozvoja vidieka.
* **Orgán vykonávajúci kontrolu, finančnú kontrolu a audit** – subjekt, ktorý je v súlade s legislatívou Európskeho spoločenstva a Slovenskej republiky oprávnený vykonávať kontroly a (alebo) audit operácií (aktivít) Programu rozvoja vidieka SR 2007 – 2013, a to najmä Pôdohospodárska platobná agentúra, Ministerstvo pôdohospodárstva a rozvoja vidieka SR, certifikačný orgán, audítori Európskej komisie, Európsky dvor audítorov, Najvyšší kontrolný úrad SR, Ministerstvo financií SR v rámci vykonávania následnej finančnej kontroly v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a pod.
* **Orgán finančného riadenia** – orgán zodpovedný za koordináciu finančného riadenia a metodické usmerňovanie subjektov zapojených do implementácie Programu rozvoja vidieka SR 2007 – 2013. Je ním Ministerstvo pôdohospodárstva a rozvoja vidieka Slovenskej republiky, sekcia pôdohospodárskej politiky a rozpočtu.
* **Os** – koherentný súbor opatrení s konkrétnymi cieľmi, ktoré priamo vyplývajú z ich vykonávania a prispievajú k jednému alebo viacerým cieľom ustanoveným v článku 4 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Osobné vozidlo –** motorové vozidlo určené na prepravu osôb. Osobným vozidlom sa nerozumie motorové vozidlo kategórie N1 G v zmysle zákona č.  725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení  niektorých zákonov.
* **Platobná agentúra –** útvar alebo orgán členského štátu, ktorý zodpovedá za platby konečným prijímateľom a poskytuje dostatočné záruky, že žiadosti o podporu z Európskeho poľnohospodárskeho fondu pre rozvoj vidieka boli oprávnené, platby presne a vyčerpávajúco zúčtované, kontroly ustanovené predpismi ES vykonané a požadované dokumenty predkladané, prístupné a uchované vrátane elektronických dokumentov v zmysle pravidiel ES. V podmienkach SR je platobnou agentúrou pre financovanie operácií z Európskeho poľnohospodárskeho fondu pre rozvoj vidieka Pôdohospodárska platobná agentúra.
* **Podiel príjmov/tržieb z poľnohospodárskej výroby na celkových príjmoch/tržbách žiadateľa** - do príjmov/tržieb z poľnohospodárskej výroby vstupujú príjmy/tržby z predaja vlastných poľnohospodárskych výrobkov (pričom pestovatelia hrozna si uplatnia taktiež príjmy/tržby z predaja vína vyrobeného z vlastnej produkcie hrozna), priame platby a ostatné dotácie do poľnohospodárstva *uvedené v tabuľkovej časti projektu vo formáte exel* ( zahŕňa aj dotácie a tržby dosiahnuté z realizovaných projektov diverzifikácie ako sú tržby z agroturistiky a predaja elektriny z vlastnej bioplynovej stanice) . Žiadateľ je povinný preukázať kritérium pri podaní ŽoNFP za posledné uzatvorené účtovné obdobie pred podaním ŽoNFP, Napr. ak žiadateľ predkladá ŽoNFP v roku 2014, preukazuje podiel príjmov/tržieb z poľnohospodárskej výroby za posledné uzatvorené účtovné obdobie, t.j. za rok 2013 (v prípade, ak účtovným obdobím je kalendárny rok), pričom k ŽoNFP predkladá riadnu účtovnú závierku za rok 2013. Slúži tiež na uplatnenie bodovacích kritérií.
* **Poľnohospodárske produkty –** produkty vymenované v prílohe 1 Zmluvy o založení ES, s výnimkou produktov rybolovu.

* **Prijímatelia zo súkromného sektora**

Medzi prijímateľov zo súkromného sektora patria subjekty, ktoré nespadajú pod definíciu § 3 zákona č. 523/2004 Z. z. o rozpočtových pravidlách verejnej správy v znení neskorších predpisov:

1) fyzické osoby;

2) právnické osoby.

* **Projekt realizácie** – štruktúrovaný dokument v písomnej a elektronickej podobe v rozsahu max. 10-15 strán, ktorého cieľom je podrobne opísať projekt, jeho ciele, výhody, komplexnosť a spôsob realizácie s cieľom dosiahnuť zlepšenie pôvodného stavu v oblasti spadajúcej pod niektorú z priorít definovaných v PRV SR 2007 – 2013.
* **Refundácia** – poskytnutie finančných prostriedkov konečnému prijímateľovi z verejnej správy alebo konečnému prijímateľovi zo súkromného sektora z výdavkov štátneho rozpočtu za zdroje EPFRV a spolufinancovania zo štátneho rozpočtu v rámci vybraných opatrení (resp. operácií) Programu rozvoja vidieka SR 2007 – 2013 ako náhrady za skutočne vynaložené výdavky zo strany konečného prijímateľa na základe predloženia účtovných dokladov a výpisov z bankových účtov konečného prijímateľa o úhrade faktúr vystavených dodávateľom/zhotoviteľom. Pri refundácii je konečný prijímateľ povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EPFRV a spolufinancovania zo štátneho rozpočtu, maximálne však do výšky súčtu pomeru prostriedkov EPFRV a štátneho rozpočtu schváleného na projekt (resp. aktivitu).
* **Riadiaci orgán –** podľa článku 75 ods. 1 nariadenia Rady (ES) č. 1698/2005 je Riadiaci orgán zodpovedný za riadenie a vykonávanie Programu rozvoja vidieka SR 2007 – 2013 účinným, účelným a správnym spôsobom. Je ním Ministerstvo pôdohospodárstva a rozvoja vidieka Slovenskej republiky (sekcia  rozvoja vidieka pre osi 1 až 4 Programu rozvoja vidieka SR 2007 – 2013 a sekcia pôdohospodárskej politiky a rozpočtu pre operácie technickej pomoci Programu rozvoja vidieka SR 2007 – 2013), ktoré zodpovedá za efektívnosť, správnosť riadenia, poskytovania a využívania podpory v súlade s predpismi EÚ, inštitucionálnymi, právnymi a finančnými systémami a predpismi SR.
* **Rozhodnutie o schválení/neschválení žiadosti o nenávratný finančný príspevok** – rozhodnutie, ktoré vydáva PPA v konaní o žiadosti podľa § 37 zákona č. 528/2008 Z. z. v znení neskorších predpisov.

* **Splnomocnenie o delegovaní právomocí –** písomný dokument, ktorým riadiaci orgán deleguje časť svojich právomocí týkajúcich sa implementácie PRV na PPA bez toho, aby bola dotknutá celková zodpovednosť RO za riadenie programu. Splnomocnenie zároveň stanovuje práva a povinnosti RO a PPA.
* **Systém finančného riadenia Európskeho poľnohospodárskeho fondu pre rozvoj vidieka –** komplex na seba nadväzujúcich a vzájomne prepojených podsystémov a činností, ktorých prostredníctvom sa zabezpečuje zodpovedné a prehľadné finančné plánovanie, rozpočtovanie, účtovanie, výkazníctvo, platba konečným prijímateľom, sledovanie finančných tokov, kontrola a overovanie pri realizácii podpory z Európskeho poľnohospodárskeho fondu pre rozvoj vidieka s cieľom hospodárneho, efektívneho a účinného využívania verejných prostriedkov.
* **Štátna pokladnica –** orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.
* **Technické zhodnotenie** – pre účely príručky sa pod uvedeným pojmom rozumie technické zhodnotenie definované v § 29 zákona č. 595/2003 o dani z príjmov v znení neskorších predpisov.
* **Účtovný doklad –** doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov. Pre účely predkladania žiadostí o platbu sa vyžaduje splnenie náležitostí definovaných v § 10 ods. 1 písm. a), b), c), d) a f) predmetného zákona, pričom za dostatočné splnenie týchto náležitostí sa považuje vyhlásenie konečného prijímateľa v žiadosti o platbu v časti 9 Čestné vyhlásenie v znení „Ďalej vyhlasujem, že originály dokumentácie tejto platby, definované na priloženom zozname, sú v držbe tohto subjektu, náležite opečiatkované, podpísané, prístupné na konzultovanie pre účely kontroly“.
* **Verejné obstarávanie –** obstarávanie v zmysle zákona č. 25/2006 Z. z. o verejnom obstarávaní v znení neskorších predpisov. **V prípade zákazky s nízkou hodnotou** žiadateľ  popri paragrafe 102 zákona č. 25/2006 postupuje aj podľa usmernenia uvedeného v kapitole 4 tejto príručky.
* **Verejné výdavky** – všetky verejné prostriedky na financovanie operácií, ktoré pochádzajú z rozpočtu štátu, regionálnych a miestnych orgánov a EÚ, a akékoľvek podobné výdavky. Za podobný výdavok sa považuje každý príspevok na financovanie operácií pochádzajúci z rozpočtu verejnoprávnych subjektov alebo združení jedného alebo viacerých regionálnych alebo miestnych orgánov, alebo verejnoprávnych subjektov konajúcich v súlade so smernicou Európskeho parlamentu a Rady (ES) č. 18/2004 z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby.
* **Vlastné zdroje konečného prijímateľa –** finančné prostriedky, ktorými sa podieľa konečný prijímateľ na financovaní projektu v stanovenej výške a určenom podiele. Za tieto zdroje sa považujú aj tie prostriedky, ktoré konečný prijímateľ získal z iného zdroja (okrem zdroja štátneho rozpočtu) ako napríklad úver z banky alebo príspevok tretej osoby.
* **Vyššia moc** – definovaná v súlade s článkom 47 nariadenia Komisie (ES) č. 1974/2006 nasledovne:
1. úmrtie konečného prijímateľa;
2. dlhodobá odborná nespôsobilosť konečného prijímateľa;
3. vyvlastnenie veľkej časti podniku, ktoré sa nemohlo predpokladať v deň prijatia záväzku;
4. ťažká živelná pohroma, ktorá vážne postihuje pôdu podniku;
5. neočakávané zničenie budov podniku vyhradených pre hospodárske zvieratá;
6. epizootické ochorenie postihujúce všetky hospodárske zvieratá poľnohospodára alebo jeho časť;
7. zákon NR SR č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov (reštitučný zákon).

Prípady zásahu vyššej moci alebo mimoriadnych okolností oznámi konečný prijímateľ alebo ním poverená osoba príslušnému orgánu spolu s príslušnými dôkazmi, ktoré vyžaduje tento orgán, a to do 10 pracovných dní od dátumu, ku ktorému konečný prijímateľ alebo ním poverená osoba sú schopné tak urobiť.

* **Záväzky voči štátu po lehote splatnosti –** s výnimkou splátkového kalendára potvrdeného veriteľom žiadateľ musí mať vyrovnané záväzky voči nasledujúcim subjektom verejnej správy:
* správcovi dane v zmysle zákona č. 511/1992 o správe daní a poplatkov a o zmenách v sústave územných finančných orgánov v znení neskorších predpisov okrem záväzkov voči obciam v zmysle zákona č. 582/2004 o miestnych daniach a miestnom poplatku za komunálne odpady a drobné stavebné odpady;
* príslušným colným úradom;
* Sociálnej poisťovni za všetkých zamestnancov;

zdravotným poisťovniam (splnenie záväzkov a odvodových povinností za všetkých zamestnancov);

* Slovenskému pozemkovému fondu (v prípade, ak s ním má žiadateľ uzatvorené nájomné zmluvy);
* Správe finančnej kontroly;
* PPA.

Žiadateľ je povinný pri ŽoP preukázať riadne a včasné plnenie splátok v súlade so splátkovým kalendárom potvrdeným veriteľom.

* **Zmluva o poskytnutí nenávratného finančného príspevku –** podrobná zmluva o podpore projektu financovaného z Európskeho poľnohospodárskeho fondu pre rozvoj vidieka a štátneho rozpočtu uzatvorená medzi Pôdohospodárskou platobnou agentúrou a konečným prijímateľom určujúca podmienky poskytnutia podpory, ako aj práva a povinnosti zúčastnených strán.
* **Žiadateľ, konečný prijímateľ (oprávnený žiadateľ) –** užívateľ finančnej pomoci na projekty financované v rámci opatrenia (cieľové skupiny, oblasti a sektory).
* **Žiadosť o platbu** – doklad, ktorý pozostáva z formulára žiadosti a povinných príloh, na ktorého základe sú konečnému prijímateľovi uhrádzané prostriedky  EPFRV a spolufinancovania zo štátneho rozpočtu v pomere podľa článku 70 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka, alebo na ktorého základe sú tieto prostriedky zúčtovávané.

# 9. ZOZNAM SKRATIEK

|  |  |
| --- | --- |
| **DPH** | Daň z pridanej hodnoty |
| **EK** | Európska komisia |
| **EPFRV** | Európsky poľnohospodársky fond pre rozvoj vidieka |
| **EÚ** | Európska únia |
| **EUR** | Menová jednotka Európskej únie |
| **FO**  | Fyzická osoba |
| **HDP** | Hrubý domáci produkt |
| **IT** | Informačné technológie |
| **MPRV SR** | Ministerstvo pôdohospodárstva a rozvoja vidieka SR |
| **NFP** | Nenávratný finančný príspevok |
| **OZE** | Obnoviteľné zdroje energie |
| **PO** | Právnická osoba |
| **PPA** | Pôdohospodárska platobná agentúra |
| **PRV** | Program rozvoja vidieka Slovenskej republiky 2007 – 2013 |
| **RO** | Riadiaci orgán |
| **RP PPA** | Regionálne pracovisko Pôdohospodárskej platobnej agentúry |
| **SR** | Slovenská republika |
| **ŠR** | štátny rozpočet |
| **Z. z.** | Zbierka zákonov |
| **ŽoNFP** | Žiadosť o nenávratný finančný príspevok z PRV – projekt |
| **ŽoP** | Žiadosť o platbu |

# 10. ZOZNAM PRÍLOH

Príloha č. 1 : Miera evidovanej nezamestnanosti k 31.12.2013

Príloha č. 1

Miera evidovanej nezamestnanosti k 31.12.2013

|  |  |
| --- | --- |
| **Územie** |  **priemer** |
| Bratislava I | **4,93** |
| Bratislava II | **6,08** |
| Bratislava III | **5,90** |
| Bratislava IV | **5,71** |
| Bratislava V | **5,70** |
| Malacky | **7,22** |
| Pezinok | **7,81** |
| Senec | **6,30** |
| **Bratislavský kraj** | **6,17** |
| Dunajská Streda | **11,78** |
| Galanta | **6,75** |
| Hlohovec | **9,36** |
| Piešťany | **9,44** |
| Senica | **12,49** |
| Skalica | **8,87** |
| Trnava | **6,73** |
| **Trnavský kraj** | **9,16** |
| Bánovce nad Bebravou | **11,59** |
| Ilava | **9,07** |
| Myjava | **8,69** |
| Nové Mesto nad Váhom | **8,52** |
| Partizánske | **13,34** |
| Považská Bystrica | **11,53** |
| Prievidza | **13,90** |
| Púchov | **8,20** |
| Trenčín | **8,79** |
| **Trenčiansky kraj** | **10,74** |
| Komárno | **17,69** |
| Levice | **13,80** |
| Nitra | **9,48** |
| Nové Zámky | **12,49** |
| Šaľa | **9,82** |
| Topoľčany | **12,41** |
| Zlaté Moravce | **11,63** |
| **Nitriansky kraj** | **12,52** |
| Bytča | **15,71** |
| Čadca | **13,72** |
| Dolný Kubín | **14,21** |
| Kysucké Nové Mesto | **14,23** |
| Liptovský Mikuláš | **13,84** |
| Martin | **10,13** |
| Námestovo | **14,71** |
| Ružomberok | **13,92** |
| Turčianske Teplice | **14,18** |
| Tvrdošín | **13,60** |
| Žilina | **9,45** |
| **Žilinský kraj** | **12,51** |
| Banská Bystrica | **9,22** |
| Banská Štiavnica | **18,50** |
| Brezno | **15,97** |
| Detva | **14,04** |
| Krupina | **16,55** |
| Lučenec | **21,56** |
| Poltár | **25,60** |
| Revúca | **29,55** |
| Rimavská Sobota | **31,24** |
| Veľký Krtíš | **23,37** |
| Zvolen | **10,38** |
| Žarnovica | **18,12** |
| Žiar nad Hronom | **14,61** |
| **Banskobystrický kraj** | **18,26** |
| Bardejov | **20,39** |
| Humenné | **17,33** |
| Kežmarok | **27,81** |
| Levoča | **21,22** |
| Medzilaborce | **19,72** |
| Poprad | **13,90** |
| Prešov | **16,88** |
| Sabinov | **23,68** |
| Snina | **20,58** |
| Stará Ľubovňa | **14,36** |
| Stropkov | **17,81** |
| Svidník | **21,92** |
| Vranov nad Topľou | **23,25** |
| **Prešovský kraj** | **19,35** |
| Gelnica | **21,29** |
| Košice I | **11,47** |
| Košice II | **10,35** |
| Košice III | **10,34** |
| Košice IV | **10,28** |
| Košice - okolie | **19,49** |
| Michalovce | **17,75** |
| Rožňava | **24,83** |
| Sobrance | **21,32** |
| Spišská Nová Ves | **15,91** |
| Trebišov | **22,40** |
| **Košický kraj** | **17,23** |
| **Slovensko** | **13,50** |

Zdroj: Ústredie práce, sociálnych vecí a rodiny

1. *Uverejnené v Úradnom vestníku EÚ L 277 dňa 21. 10. 2005.* [↑](#footnote-ref-1)
2. *Uverejnené v Úradnom vestníku EÚ L 368 dňa 23. 12. 2006.* [↑](#footnote-ref-2)
3. *Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov*

*4 Netýka sa fyzických osôb uvedených v § 2 odseku 2, písmena b) , d) zákona číslo 513/1991 Zb. Obchodný zákonník*  [↑](#footnote-ref-3)
4. *oblasti cieľa Konvergencia alebo oblasti mimo cieľa Konvergencia (tzv. ostatné oblasti)* [↑](#footnote-ref-4)
5. *V prípade obstarania mechanizačných prostriedkov v rámci projektu, tieto nemôžu byť využívané výlučne na poskytovanie služieb.*  [↑](#footnote-ref-5)
6. Uverejnené v Úradnom vestníku ES L145 dňa 13. 6. 1977. [↑](#footnote-ref-6)